text:
Rwanda : Abayobora Imirenge mu Burasirazuba basabwe kureshya bagenzi babo bo mu bihugu baturanye
Umuyobozi w’Intara y’Iburasirazuba, Uwamariya Odetta, arasaba abayobozi b’Imirenge ihana imbibi n’ibihugu by’u Burundi, Uganda na Tanzaniya gushaka ubucuti ku bayobozi bagenzi babo muri ibyo bihugu kuko bizabafasha bakabona amakuru ya ngombwa bakeneye mu kubungabunga umutekano.
Ubwo bari mu mu nama yaguye y’Umutekano y’Intara y’Iburasirazuba tariki 20/11/2012, Uwamariya yasabye Abanyamabanga Nshingwabikorwa b’Imirenge yose ihana imbibi na biriya bihugu gukoresha uburyo bwose bakagirana umubano wihariye n’abayobozi ku rundi ruhande rw’imbibi, bakabagira inshuti basangira kandi baganira uko bwije uko bukeye.
Madamu Guverineri ati “Mukwiye kwiga uko mwacudika n’abo bayobozi muturanye, mukajya muhura kenshi, mukaganira, ndetse mugasangira mukanasabana kuko muri ubwo bucuti niho muzakura ubwumvikane no kutishishanya bakajya babaha amakuru mukeneye mukanafatanya gukemura ibibazo bya buri munsi bivuka hagati y’abaturage baturiye imipaka n’abayinyuraho bava mu gihugu kimwe bajya mu kindiâ€.
Abanyamabanga Nshingwabikorwa bavuze ko basanzwe bagerageza kubana neza na bagenzi babo baturanye, ariko bikaba byari bikiri ku rwego rw’akazi gasanzwe.
Muhengeza Jean de Dieu uyobora Umurenge wa Kamabuye uhana imbibi na zone za Musoni na Marembo mu Burundi avuga ko abayobozi ba Marembo babanye neza. Ngo abaturage ubwabo nibo bateza ibibazo, ariko bagafatanya kubishakira ibisubizo.
Gakuru James uyobora umurenge wa Rwempasha mu Karere ka Nyagatare avuga ko gufatanya n’abayobozi ba Kamwezi na Ngoma muri Uganda byatumye babasha kujya bakemurira hamwe ibibazo bikomeye birimo nko gukumira Abaganda bajyaga baza guhiga muri pariki zo mu Rwanda n’ahandi hatemewe.
Iyi mikoranire ndetse ngo yanakumiriye indwara y’uburenge kuko habayeho kuganiriza aborozi bo muri Uganda n’abo mu Rwanda bakabwirwa amabwiriza bakwiye kwitwararika ngo indwara idafata amatungo akiri mazima mu Rwanda.
Karengera Katabogama Alexis uyobora Karama muri Nyagatare we ariko avuga ko abayobozi b’ibanze ku rundi ruhande ahitwa Kabale muri Uganda bajya bagira ubwo bahishira abajura baba bibye amatungo mu Rwanda, ndetse rimwe na rimwe ngo abo bajura banasengerera abo bayobozi bakabakingira ikibaba.
Uyu wo mu Karere ka Nyagatare ati “Hari ubwo tuvugana ngo adufashe gufata umujura runaka dukeka, ariko wa mujura akaba yadutanzeyo, ndetse banasangiye. Icyo gihe iyo twongeye no kubahamagara ntibatwitaba kugeza igihe tuzarambwirwa tugasa n’abakuyeyo amaboko.â€
Abayobozi b’intara y’Iburasirazuba baravuga ko hakunze kuvuka ibibazo bya buri munsi hagati y’abaturage baturiye imipaka, cyane cyane ibibazo by’ubujura, ibyo kwambutsa ibiyobyabwenge, abanyarugomo bahungira hakurya y’imbibi z’igihugu ndetse ngo n’imbibi z’amasambu kuko ahatari imipaka ikomeye usanga insina imwe igira imibyare mu bihugu binyuranye, ikera ibitoki mu bihugu bibiri n’ibindi.
Iki gihe ngo biteza amakimbirane hagati y’abaturage baba ari abaturanyi, akenshi bafitanye n’amasano ya hafi, bajya mu tubari no mu masoko mu kindi gihugu n’ibindi.
Umuyobozi w’Intara y’Iburasirazuba yabwiye abo bayobozi ko ari mu biganiro na Ambasaderi wa Uganda mu Rwanda ngo ku nzego nkuru bashyireho imiyoboro migari izafasha abo bayobozi kujya bafatanya.
Ibi biganiro ndetse ngo bizagezwa no ku bayobozi bakuru b’ibindi bihugu, ariko ngo bizatanga umusaruro mwiza ari uko abayobozi bo hasi mu nzego z’ibanze bacuditse ubwabo, bakajya bisanzuranaho bagafatanya akazi ka buri munsi.
Bamwe muri aba bayobozi biyemeje ko bagiye kuvugurura imikorere, ndetse ngo bakajya bananyuzamo bagasengera agacupa bagasabana n’abo bagenzi babo ariko bakabakuraho ubucuti bwiza buzabafasha mu kazi.
Ubuyobozi bw’Intara y’Iburasirazuba busanzwe bwarasinyanye amasezerano y’ubufatanye n’Intara ya Kagera muri Tanzaniya, ariko kuyashyira mu bikorwa birasaba ko abayobozi b’ibanze nabo ubwabo baba babyumva kandi bakayateza imbere.


c: text/html

text:
dim.
18
mars
2012
Banyakubahwa Bepiskopi,
Banyakubahwa Bepisikopi, bayobozi b’andi madini muri hano,
Nyakubahwa Guverineri w’Intara y’Amajyepfo,
Basaserdoti, Bihayimana,
Bakristu ba Diyosezi ya Gikongoro,
Nshuti za Kiliziya Gatolika mu Rwanda,
Namwe muryango Musenyeri Misago Agostini yavukagamo, n’inshuti ze bwite.
Mfashe ijambo mu izina rya bagenzi banjye bari hano, ariko no mu izina ry’abandi Bepiskopi bagize iyi Kiliziya y’Ibiyaga bigari batashoboye kuba hano hamwe natwe. Kuko Musenyeri Misago Agostini yari uwa twese.
Ndagira ngo nsezere kuri Musenyeri Agustini MISAGO utuvuyemo ku buryo butunguranye. Nubwo hari ibimenyetso byarangaga ubunanirwe bw’umubiri, ariko ubwenge n’ubushishozi yari afite ntibyatumaga twakeka ko ejo, ejobundi yatuvamo atya.
Musenyeri Agustini MISAGO, agiye twari tukimukeneye, yari umuhanga n’umushakashatsi twifashishaga muri byinshi mu rwego rwa Kiliziya mu Rwanda no mu karere, dore ko yari na Perezida wungirije muri ACEAC (Urugaga rw’Abepiskopi Gatolika bo muri Afrika yo hagati yahuzaga u Rwanda, u Burundi na Repebulika iharanira Demokarasi ya Congo).
Muri iri huriro yagiye ahagaragaza ibitekerezo byinshi, byiza kandi byubaka Kiliziya n’Ibihugu biyigize. Musenyeri Agustini MISAGO yari intaripfana, ubushakashatsi bwe bwajyanaga no gusoma, kuvuga yungurana inama. Kandi n’ubu koko hari ibyo adusigiye twagenderaho.
Muri Kiliziya yacu mu Rwanda, mu butaripfana bwe yatwunguraga inama bigatinda, nta gitekerezo cyangwa umugambi yemeraga ko gitambuka kidasuzumwe bihagije. Kandi yamenyaga koroshya kandi akigiramo ububasha bwo kwicisha bugufi mu kwakira ibitekerezo by’abandi. Yari umujyanama mwiza k’uwemeye gufata igihe cye akamwumva. Aha rero sinabura kubabwira ko muri Conférence Episcopale yacu hacitsemo icyuho Imana yonyine izagena uko igisana.
Ku rwego rw’iyi Diyosezi ya Gikongoro, reka mbanze nihanganishe abasaserdoti n’abakristu bari bamufiteho umushumba wahoraga ahangayikiye imibereho myiza y’abo aragiye.
Nyiricyubahiro Musenyeri Agustini MISAGO niwe watorewe na Nyirubutungane Papa Yohani Paulo wa II gushinga iyi Diyosezi ya Gikongoro. Byose byari ugutangira kandi mu bihe bitari byiza na gato, dore ko we byanamugizeho ingaruka zikomeye kandi zibabaje yaciyemo akazisohokamo agifite ububasha n’ubushake bwo gukora neza umurimo yatorewe. Koko rero, Musenyeri Agusitini MISAGO ntiyigeze acogora, ngo acike intege, ahubwo igihe cyose yaharaniye kunoza ukwemera kwe n’imyumvire, ari nako akomeza abakristu yarashinzwe.
Musenyeri Agusitini MISAGO uyu utuvuyemo yari Umwepiskopi wa Gikongoro ariko yari n’Umwepiskopi wa Kibeho. Nishimiye ko ashyinguwe ku birenge by’inteko ya Bikira Mariya, Umwamikazi wa Kibeho. Asanze uwo bari batuye baziranye.
Nyiricyubahiro Musenyeri Agustini MISAGO koko yakurikiranye ibya Kibeho ari umuyobozi wa Seminari Nkuru ya Nyakibanda, abikorana umuhati, ubwitange, ubuhanga bimurikiwe n’ukwemera n’amabwiriza ya Kiliziya, maze adusobanurira Kibeho, arayitunganya, ayiha umurongo aho abereye Umwepiskopi wayo kandi no ku nkongoro y’ububabare bwahanuwe i Kibaho nawe nawe yanyoyeho. Ntawashidikanya ko atariho yakuye imbaraga z’ubwitange n’urukundo rwa Kiliziya twamubonanye muri iyi myaka ye ya nyuma.
Musenyeri Agustini MISAGO adusigiye inyandiko nziza kubya Kibeho itari yigera ishyikirwa ku bandi bose bayanditseho. Kwibuka Musenyeri MISAGO rero bizajya biba no kwibuka uruhare rukomeye yagize mu gutunganya, mu kuboneza no kumvikanisha neza iby’ibonekerwa rya Bikira Mariya i Kibeho.
Basaserdoti namwe bakristu ba Diyosezi ya Gikongoro Musenyeri Agustini MISAGO nubwo abakuwemo, ariko ntabambuwe azahora ari Umushumba wa mbere washinze iyi Diyosezi ya Gikongoro. Kandi inama ze n’urugero rwo kwihangana mu bigeragezo bizahore hafi mukumwibuka no kumusaba ngo abasabire ku Mana.
Sinarangiza iri jambo ntashimiye n’abayobozi b’ayandi matorero ya gikristu yadutabaye, ndashimira kandi abantu benshi batandukanye bagiye bangezaho ubutumwa bwo kwifatana na Kiliziya Gatolika mu Rwanda itakaje umwe mu bashumba bayo. Ubwo ndumva ariko zazaga no ku Gikongoro no ku bandi Bepiskopi, ubutumwa bwari bwinshi kandi bwiza. Igisubizo nabahaga kandi namwe mwese muri hano nabaha; nitumusabire ngo Imana imuhe iruhuko ridashira. Kandi Bikira Mariya Umwamikazi wa Kibeho amugeze kuri Nyagasani Yezu Kristu yizeye.
Nimugire amahoro.
Gikongoro, kuri 15 Werurwe 2012
Musenyeri Smaragde MBONYINTEGE
Umushumba wa Kabgayi n’Umukuru w’Inama
y’Abepiskopi Gatolika mu Rwanda.

robotstxt: allowed

filter: keep


text:
Ni kenshi abatuye ku kirwa cya Nkombo bagaragaje ko babangamiwe no kubona inyubako za ‘Guest House’ zimaze imyaka 3 zuzuye ariko ntizikorerwemo kandi zaragenewe kubakura mu bwigunge.
Bayavuge Dancille yagize ati “ Iyi nzu ntacyo itumariye kuko ni ukuyireba, bayubatse tuziko izatugirira akamaro none twarayobewe. Hano njye nahahingaga ibishyimbo na soya, ni igihombo kinini twe twagize agahinda twashatse ikintu yubakiwe twarakibuze.”
Nyuma y’aho aya macumbi atashywe ku mugaragaro tariki ya 1 Ugushyingo 2016, bamwe mu baturage bishimira ko babonye aho bazajya bakirira abashyitsi na ba mukerarugendo baza kureba ibyiza bitatse iki kirwa.
Ushizimpumu Theogene ati “Urabona ko tuvuye mu bwigunge, kuba iyi Guest House yari imaze igihe ifunze kuri twe byari igihombo cyane.”
Raporo y’Umugenzuzi Mukuru w’Imari ya leta muri 2015 yagaragaje ko aya macumbi yatinze kuzura no gukorerwamo ndetse n’abadepite bagize komisiyo ishinzwe imikoresherezey’imari n’umutungo bya leta mu Nteko Ishinga Amategeko barayisuye muri Nyakanga 2016, bemeza ko hagaragayemo ibibazo.
Umunyamabanga Nshingwabikorwa w’akarere ka Rusizi, Mushimiyimana Euphrem yavuze ko idindira ry’aya macumbi ryatewe na ba barwiyemezamirimo bagiye bayubaka.
Aya macumbi yatwaye miliyoni 320 harimo ayaturutse mu ngengo y’imari y’akarere, ikaba yaratangiye kubakwa muri 2012 yuzura nyuma y’umwaka umwe ariko itinda gukorerwamo.
Munyaneza Silas, rwiyemezamirimo watsindiye isoko ryo gukoresha aya macumbi yijeje abatuye kuri iki kirwa kubafasha kubona isoko ry’umusaruro ukomoka ku buhinzi n’ubworozi.
Biteganyijwe ko azayikoreramo mu gihe cy’umwaka, ubuyobozi bw’akarere bukavuga ko buzakomeza amasezerano na we biturutse ku mikorere azaba yagaragaje.


text:
Urwenya-Ibi se wari ubizi?
Ibi se wari ubizi?
1. Iyo Adam na Eva baba abazayirwa ntibari gukora icyaha kuko iriya nzoka ntiyari kubashuka bari kuyibona bagahita bayirya
2. Burya abantu bakwanga bakuzirikana kurusha abagukunda, aho bitandukanira ni uko abakwanga baguhoza mu mitwe yabo naho abagukunda
bakaguhoza ku mutima!
3. Mu gifaransa, iyo uvuze ko ukurikiye imbwa uba witutse niba mbeshya bigerageze turebe! "je suis un chien!"
4. Mu bibi n'ibyiza burya ngo abagore bahagera hose ku bwinshi.
Urugero: mu rusengero, mu bapfumu,...
5. Umuntu wishe abantu benshi ku isi ni Gahini wishe 1/4 cy'abari batuye isi icyo gihe!
Shyiraho Igitekerezo!
Subscribe to: Post Comments (Atom)


text:
Urwenya:Inyama imwe idapima n'irobo igiye kuzarimbuza benshi muri twe
Inyama imwe idapima n'irobo igiye kuzarimbuza benshi muri twe
Umupasitoro yari arimo kubwiriza aba arateruye ati: “Bakirisitu benedata hari inyama imwe idapima n'irobo igiye kuzarimbuza benshi muri twe, bityo muritonde bagabo namwe bagore ariko abagore mwe murusheho kwirinda ko ibacumuza kuko mwe birakabije! Erega iyo nyama sintinya kuyivuga mu izina ndaje mukanya nyibabwire” (UBWO ABAKIRISTO BOSE BATANGIRA KWIPFUKA MU MASO).
Arakomeza ati “maze agatsinda nk'uko ihora itose nayo ihora ishyugumbwa gucumuza beneyo! Mbisubiremo bagore mwitonde kandi musabe umwuka wera arinde iyo nyama yanyu kuko n'ubwe natwe bitubaho rwose mwe murakabije!
Dore nk'uko irimo imbere ahantu hatagaragara ni nako iyo igiye gucumuza beneyo babikora rwihishwa biyibagije ko Imana ibareba!
Maze agatsinda iyo ubonye ibyayiryohera yuzura amazi igatota kakahava nyamara mukanya ikaba iri no guteranya abantu dore ko n'abo yasenyeye batabarika
Erega iyo nyama mbabwira si iyindi namwe murayizi! n'URURIMI.”facebook.com/byendagusetsa
Shyiraho Igitekerezo!
Subscribe to: Post Comments (Atom)


text:
Mu kiganiro kirambuye yagiranye na IGIHE, Mukaruliza yagaragaje aho Umujyi ugeze ukemura iki kibazo benshi bemeza ko ari ingutu.
IGIHE: Hashize amezi atanu Umujyi wa Kigali uhagurukiye bikomeye ikibazo cy’abacururiza mu muhanda, ni iyihe ntambwe mumaze gutera?
Mukaruliza: Gahunda yo gukura abazunguzayi cyangwa se abahoze bacururiza mu mihanda tubona igeze ahantu hashimishije cyane ko byabaye ikibazo kiremereye nko kuva mu kwezi kwa gatanu uyu mwaka, aho nka Nyabugogo wasangaga hari umutekano mucye, bariya bacururiza mu mihanda bajyamo bamwe bakagongwa n’imodoka, gare ya Nyabugogo ukabona yahindutse nk’isoko kandi bigatuma banica n’ubucuruzi. Nyabugogo niho hari benshi cyane.
Ikibazo twarebye uburemere bwacyo cyane cyane kugira ngo umutekano ube waboneka hafi ya gare ya Nyabugogo n’utundi duce twose tw’Umujyi wa Kigali aho bariya bacururizaga mu muhanda bari benshi cyane. Ariko na none tunareba ikibazo cyaba kibatera kujya mu mihanda, bigaragara ko abenshi bajyaga mu muhanda kugira ngo bashake imibereho ugasanga bafite ubushobozi buke bigatuma bakora ibyabashobokera kugira ngo bashobore kubaho.
IGIHE: Hari ibarura mwaba mwarigeze mukora ngo mumenye umubare wabo?
Mukaruliza: Tumaze kubona ko buriya bucuruzi bwo mu muhanda buhungabanya umutekano kandi bugahungabanya n’ubucuruzi muri rusange mu mujyi wa Kigali, twahuye nabo tureba uko bangana tuganira nabo tumenya icyo bifuza, byatumye tumenya uburemere bw’ikibazo.
Twabaruye abagera ku 9000 mu Mujyi wa Kigali wose, Nyarugenge bari 5000 birenga, Gasabo bari 2000 birengaho bake na Kicukiro bari hafi kugera ku 2000.
Ntawatekerezaga ko muri uyu mujyi harimo 9000 bagenda mu muhanda bacuruza.
Kubona uburemere bw’ikibazo byatumye tureba ingamba zafatwa zirimo gushaka ubushobozi kugira ngo dushobore kubabonera amasoko babone aho bakorera, kuko bari bafite ubushobozi buke butabemerera kujya mu masoko asanzwe bari bugende bagakodesha aho bakorera bakishyura n’imisoro. Dufatanyije n’uturere tugize umujyi twafashe ingamba zo kubashakira amasoko cyane cyane aria ho bakunda gucururiza.
Iyi gahunda yari yarabayeho muri 2014/2015 aho habayeho gahunda ya Free Market bashakirwa amasoko ariko ntibayatindamo bayavamo bavuga ko yari yagiye ahantu kure, hihishe, badashobora kubona ababagurira, twebwe twaganiriye nabo tubashakira amasoko hafi y’aho basanzwe bakorera.
Amwe twumvikanye na ba rwiyemezamirimo barayubaka turayakodesha, hari aho uturere twubatse amasoko. Nka Nyabugogo hari amasoko manini arimo abantu bagera ku 3370 bakoreramo, Gasabo naho hari amasoko yuzuye n’andi agiye kuzura ayo masoko arimo abantu bagera ku 1700 muri Kicukiro bashakiwe imyanya mu masoko yari asanzwe ku buryo abantu bagera hafi kuri 500 bafite aho bakorera. Abagiye mu masoko asanzwe n’abagiye mu mashya turabakodeshereza ibibanza bakoreramo tunabishyurire imisoro mu gihe cy’umwaka umwe.
Iyi ni intambwe ikomeye kuko iyo ugiye muri ariya masoko usanga hari abamaze kumva ko bagomba gucuruza mu buryo bwemewe n’amategeko cyane cyane ko twagiye tubigisha tunabamenyesha ko gucururiza mu kajagari bitemewe kandi bihanirwa.
Twabashyize mu matsinda y’abantu 50 dufatanyije n’ikigo cy’amakoperative turareba ukuntu twabigisha uko bakishyira hamwe mu makoperative no kugana ibigo by’imari kugira ngo nubwo batangiye bafite ubushobozi buke bazavemo abacuruzi bakomeye bameze nk’aba tubona bubaka imiturirwa hirya no hino mu Mujyi wa Kigali.
IGIHE: Mwavuze ko mwashatse ubushobozi bwo kubafasha, mu bijyanye n’amafaranga twavuga ko iki gikorwa kimaze gutwara angana iki?
Mukaruliza: Mu bijyanye n’amafaranga kuko amasoko amwe turacyubaka andi ni ba rwiyemezamirimo bayubatse, icyo nzi ni uko amafaranga y’ubukode nko ku masoko abiri ya Nyarugenge tuzajya twishyura bose hamwe arenze ibihumbi 500 bya buri kwezi. Gasabo hari aho ba rwiyemezamirimo batararangiza kubaka n’aho barangije, birasaba gukora igiteranyo tukongeraho n’imisoro tuzabishyurira.
IGIHE: Mwabaruye abantu 9000 abo mumaze guha amasoko barenga gato 5000, iyo urebye mu mujyi usanga hari abakirimo benshi barimo n’abahawe ayo masoko bakayavamo kuko nta bakiriya ngo babona, iki muzagikemura mute?
Mukaruliza: Birasaba gukomeza kubigisha umuntu akabereka ingaruka ziri mu gucururiza mu muhanda, umuntu arajya mu muhanda yahura n’abashinzwe umutekano bakamufata bakamwambura ibyo yari afite nk’igishoro. Hari kandi ibihano tugiye gutangira gushyira mu bikorwa bigaragara mu mabwiriza y’Inama Njyanama y’Umujyi wa Kigali, ahana ucururiza mu muhanda ndetse n’umuguriye.
Ntabwo twahise tuyashyira mu bikorwa kuko hagombaga kubaho kwigisha, abantu bakamenya ibyiza byo gucuruza mu murongo mwiza, gukorera hamwe, ahantu hazwi birinde izo mpanuka za buri kanya, ngaho barwanye n’abashinzwe umutekano...birasaba gukomeza kubigisha kandi muri bo hari abamaze kubyumva batanga ubuhamya bagira bati agataro kari karampeze ku mutwe umusatsi warapfutse ariko ubu mfite ahantu nkorera mu gitondo njya ku kazi nzi ko nta kibazo mpura nacyo uwo munsi.
IGIHE: Ibihano biteganywa mu mabwiriza ya Njyanama y’Umujyi byasohotse mu igazeti ya Leta bizatangira gutangwa ryari?
Mukaruliza: Ubu turi hafi gutangira kubitanga, turi hafi kuko ndatekereza ko igihe gishize abantu bamaze kuyamenya kuko twafatanyije n’itangazamakuru kugira ngo aya mabwiriza abantu bayamenye. Bidatinze tugiye gutangira kuyashyira mu bikorwa ku buryo ari ucururiza mu muhanda azajya acibwe ibihumbi 10 by’amafaranga y’u Rwanda n’uwaguraga acibwe ibihumbi 10.
IGIHE: Ubwo bidatinze ni ryari?
Mukaruliza: Nyuma yo kubigisha, igikurikiraho ni ibihano
IGIHE: Muteganya ko iki kibazo kizaba cyakemutse burundu bitarenze ryari?
Mukaruliza: Twihaye umwaka kugira ngo abantu babe bamenyereye gucururiza ahantu hazwi. Nyuma yawo twumva ko ikibazo kizaba cyakemutse abantu bashobora gukora bishyize hamwe, bakorera mu makoperative kandi basobanukiwe n’ibyiza byo gukora ubucuruzi bwemewe n’amategeko bakabukorera ahantu hazwi. Ubwo ni muri Gicurasi umwaka utaha.
IGIHE: Gahunda yo gufasha aba bacuruzi bahoze bacururiza mu muhanda kubona inguzanyo yo igeze he?
Mukaruliza: Hari gahunda yabanje twafashijwemo na Minisiteri y’Abakozi ba Leta n’Umurimo muri 2014/2015 yari yatanzwemo amafaranga agurizwa bamwe mu bakoraga ubucuruzi bwo mu muhanda nk’igishoro, ubu arimo kwishyurwa.
Kuri aba bashya nta gishoro turi bubahe ahubwo kubafasha kwegera ibigo by’imari nibyo turimo gufatanya n’izindi nzego za Leta harimo n’ikigo gishinzwe amakoperative kugira ngo tubafashe kwishyira hamwe bagire ubushobozi bagane ibigo by’imari.
Buriya bufatanye bwasize abagera ku 1651 bafashwa bahabwa Miliyoni 223 z’igishoro.
IGIHE: Mwavuze ko mubishyurira ubukode n’imisoro mu mwaka umwe, nyuma y’aho bizagenda bite?
Mukaruliza: Nyuma y’umwaka turizera ko bazaba bamaze kugira aho bagera. Ubu turabishyurira ibihumbi bitanu by’ubukode buri kwezi, tukabishyurira ibihumbi hagati ya birindwi n’umunani by’umusoro buri kwezi, twatangiye gahunda yo kubatoza kuzigama nibura 100 cyangwa 200 ku munsi.
Muri iki cyiciro cya mbere ku bijyanye no kubakodeshereza ibibanza no kubasonera imisoro hamaze gutangwa miliyoni 217.
IGIHE: Uwo icyo gihe kizashira agicumbagira, ntaho aragera ubwo ntazasubira mu muhanda?
Mukaruliza: Oya ntabwo yasubirayo, ntabwo bishoboka kuko imibare yerekana ko uwizigamiye umwaka uzashira afite n’igishoro gishobora kudakenera kwifashisha ibigo by’imari nubwo ari byiza kubigana kugira ngo batere intambwe. Turabakangurira no gukorera ku mihigo, bakavuga bati uyu mwaka ndi hano utaha ndashaka kuba ndi hariya bikabafasha gutera intambwe ubutaha.
Ikiganiro mu mashusho


text:
Ese mu buzima bwawe habanza iki?
Waba ujya utekereza ku rutonde rw’ibyo ukwiye gukora mu buzima bwawe? Aha byumvikane ko iyo tuvuze urutonde haba hari icya mbere, icya kabiri gukomeza kugeza ku cya nyuma. Iyo uri umukozi mu rugo wakurikiranyije imirimo ushaka gukora, urugero ushaka gusukura inzu, ugakora isuku y’ibyombo n’ibindi warangiza ukabikurikiranya bitewe n’agaciro wabihaye cyangwa ibyo Shobuja wawe akunda. Iyo uzi ko igihe cyawe kidahagije ugerageza kubanza iby’ingenzi kugira ngo igihe nikikubana gito ube wakoze ibyihutirwa. Igihe kirangiye mbere y’icyo watekerezaga wakoze ibyihutirwa nta kibazo gikomeye ugira kuko sobuja aramutse atashye kare yasanga wakoze iby’ingenzi. Nabera sindajya mu nama ngo mbone badafite ingingo zigomba kwigwaho. Ikindi kandi bahera kuya mbere nta nama ndabona bahera ku tuntu n’utundi (divers mu rurimi rw’ Igifaransa).
Mu buzima bw’umukristo, YESU akwiye kubanza buri gihe. Uyu Yesu kandi yatanze ingingo z’ingenzi mu buzima bwa gikristo yagize ati 1. Mubanze mushake ubwami bw’Imana 2. Gukiranuka , ibyo byose (divers) muzabyongererwa( Mat 6).
Ibi byose bivugwa bwa nyuma ari byo byari bikwiye guherukwa mu buzima bw’umukristo harimo: umuryango mwiza (umugabo cyangwa umugore mwiza), akazi keza, icyubahiro, n’ibindi nibyo tuzongererwa ariko twabanje biriya bibiri bibanza haruguru. Paulo agira ati: ‘’Icyakora koko kubaha Imana iyo gufatanije kugira umutima unyuzwe bizana inyungu nyinshi kuvamo inyungu nyinshi’’ (1 Timoteyo 6:6).
Nk’uko Amy Weimer yabivuze Yesu ni we ukwiye kubanza muri byose. N’ubwo hari ibyo dushaka tukiri mu isi (akazi, imodoka, imiryango, amashuri, amafaranga, ubuzima, ibibazo bitandukanye n’ibindi). Muri ibi byose Kristo aba akiri umwami w’ubuzima bwacu bivuga ngo ntibikwiye ko bidutwara umutima burundu ngo bitubuze gukunda Imana. Tugomba kwibuka ikibanza mu mutima w’umuntu nicyo aha igihe nacyo kikamutwaza igitugu. Impamvu tugomba kumwubaha no kumwumvira Bibiliya igira iti: ’’Ni cyo cyatumye Imana imushyira hejuru cyane ikamuha izina risumba andi mazina yose,…’’( Abafilipi 2:9,10).
Mbere yo kurangiza ndagira ngo dufatanye gutekereza dukurikije ibyo Yesu yavuze. Yatanze ingingo z’ingenzi (ordre du jour) mbese nawe niko uyikurikiza cyangwa uhera ku bindi (divers) ugashaka ubwami bw’Imana no gukiranuka kwayo nyuma? Mfasha gutekereza kuri aya magambo iyo uriya mukozi twahereyeho haruguru abanza ibyo shebuja atamubwiye agahita agaruka yari kumusubiza iki yabanje ibitari ngombwa cyane?
Ariko asanze yakoze iby’ingenzi shebuja ntiyakwita ku bindi! Iyo witegereje abantu b’igihe turimo bananiwe kubanza Yesu ariko si cyo Yesu adushakaho! Nuko rero hahirwa umugaragu Shebuja azasanga akibikora.
Fata umunota urebe icyo ujya ubanza, numara kumenya ubwire YESU uti “Mwami nguhaye ubuzima bwanjye, Icyubahiro ni icyawe iteka mu buzima bwanjye, maze uce bugufi mu mutima wawe urebe icyo akora.
Innocent KUBWIMANA/ www.agakiza.org


text:
”Nimungarukire nanjye nzabagarukira “- Zekariya 1:3
Imana ishaka iteka kubana n’abantu bayo neza, ntishaka ko uruhererekane rwo gukora ibibi ruba akarande. Ishaka ko abantu na bo bahindukira bakana mu mahoro. Hari benshi bateshuka bakava mu byizerwa bagasubira mu byaha. Abantu bamwe bava kuri Kristo bifuza kugaruka bigasa n’ibibagora ,akenshi kubera ipfunwe n’ikimwaro batinya abantu. Nyamara Imana yo ihora yiteguye kubabarira umuntu wese wiyemeje kuyigarukira , kuyumvira no gukurikiza amategeko ya yo.
Umukristo mu isi ahora afashe ibihe mu ntambara, ahora ahanganye n’isi , umubiri n’umubi. Birashoboka ko nawe hari ibyaba byarakujyanye kure y’Imana, niyo mpamvu iguhamagara ngo uyigarukire. "Mwese abarushye n’abaremerewe, nimuze munsange ndabaruhura“. Matayo 11: 28.
Ubutabera n’urukundo byihariye by’ Imana bituma ihana uko bikwiye kandi ikanababarira cyane. Abisirayeli bamaze imyaka 70 mu gihano, abanyamahanga babagirira nabi cyane. Hanyuma Imana ifata imyanzuro ikomeye irimo: Guhana cyane amahanga yagiriye nabi Isirayeli birenze urugero, kugarukira I Yerusalemu ahafitiye imbabazi , kongera kubaka inzu yayo, kongera kubaka umugi wa Yerusalemu, gusendereza ibyiza umudugudu wose, no kumara I Siyoni umubabaro.
Niba wari waragomeye Imana , wiheranwa n’ibyaha . Fata icyemezo kizima ugarukire Imana na yo irakugarukira. Kwemera igihano cy’Uwiteka no kukirangiza neza, bizanira nyir’uguhanwa umugisha mwinshi kuruta ubwa mbere“ kandi mwibagiwe kwa guhugura kubabwira nk’abana ngo "Mwana wanjye, ntugasuzugure igihano Uwiteka ahana, Kandi ntugwe isari nagucyaha. Kuko uwo Uwiteka akunze ari we ahana, Kandi akubita ibiboko abo yemera bose ko ari abana be"- Abaheburayo 12:5-6.


text:
Nyuma yo kugwa misa yakomeje uko yari yateguwe maze papa atanga umugisha ku mbaga y’ibihumbi n’ibihumbi yari yateraniye imbere y’ikigo cy’abihaye Imana ya Jasna Gora giherereye mu majyepfo y’umujyi wa Czestochowa uherereye muri Polonye ari naho iyi misa yabereye.
Habajijwe niba Papa Fransis atababaye igihe yagwaga, umuvugizi wa Vatikani, Greg Burke, yavuze ko Papa ameze neza nta kibazo. Naho Musenyeri wa Czestockowa we yavuze ko Papa yaguye kuko yari yahumirije bigatuma atabona ko imbere ye hari amadarajya(Escalier). Yongeyeho ko Papa ameze neza ko nta n’icyo yigeze abivugaho ibi ngo bikaba bigaragaza ko agifite imbaraga zihagije kandi ngo izi mbaraga azikura ku bakirisito.
Mu minsi mike yatambutse uyu mupapa yagiye atsikira kenshi cyangwa akagwa ku madarajya. Buri gihe yagiye yihagurutsa cyangwa bakamufasha guhaguruka ariko agahita akomeza ibirori uko byari byatenganyijwe nta mpungenge.
Reba hano Video yerekana kugwa kwa Papa Fransis


text:
Mu gihe Leta y’u Rwanda yashyizeho gahunda zo guteza imbere abanyarwanda nk’amafaranga y’ingoboka binyuze muri gahunda ya VUP, Gira inka munyarwanda n’izindi hagamijwe kubakura mu bukene, Sosiyete sivili mu Rwanda yo isanga ayo amafaranga Leta igenera abatishoboye adashobora kubazamura cyangwa ngo agire ikindi abagezaho uretse kubatera ubunebwe, ahubwo ikavuga ko kubigisha gukora ari byo byatuma bamenya gukora bakareka gutega amaboko Leta.
Gahunda ya VUP ni gahunda yashyizweho kugira ngo ifashe abantu muri gahunda zitandukanye z’iterambere, abashoboye gukora bagahabwa imirimo bakishyurwa amafaranga, ariko abakecuru n’abasaza bakagenerwa amafaranga yo kubabeshaho nta mirimo bakoze.
Ibyo byose ni byo sosiyete sivili y’u Rwanda iheraho ivuga ko mu gihe aya mafaranga azahora ari ayo kubatunga nta mishinga ashorwamo ngo abyare ayandi n’ubundi nta mpinduka bazigera bagira mu buzima bwabo uretse gukomeza gukurura ubunebwe muri aba baturage kuko ngo bazahora bumva ko Leta igomba kubatunga.
Eduard Munyamariza umuyobozi w’ihuriro rya Sosiyete sivili nyarwanda yagize ati: “Ntabwo Leta irashyiramo imbaraga kugeza aho umuturage yigishwa kwibeshaho no kwiteza imbere, ibi bintu byagakwiye gukorwa ari nk’ibintu by’akanya gatoya mbese ari ukwanga ko umuntu yaburara, abantu baticwa n’inzara, ibi bituma abantu bahoza mu mutwe guhora bafashwa.”
Eduard Munyamariza avuga ko ibi bituma imyumvire y’abaturage ikomeza kuguma hasi cyane, kuko baba bumva ko bazakomeza kubeshwaho ndetse no gutungwa.
Ibi bintu Munyamariza avuga ko bituma abaturage barema ubunebwe mu mitwe yabo, icyakora akavuga ko abafite ubumuga badashobora gukora bo ngo bakwiye guhabwa ayo mafaranga, ariko ngo ba bandi bagifite imbaraga asanga gukomeza kubafasha ari ugukurura ubunebwe muri bo kuko ngo bituma badatekereza uko bakora ngo bave mu kiciro barimo.
Kuruhande rwa Minisiteri y’ubutegetsi bw’igihugu, umuvugizi wayo Ladslas Ngendahimana yabwiye MAKURUKI ko ntacyo bavuga kuri ibi mu gihe ngo ari igitekerezo cye kuko ngo umunyarwanda aho ava akagera, afite uburenganzira bwo gutanga igitekerezo.
Yagize ati: " Twe nka Minisiteri ntacyo twavuga mu gihe nta bushakashatsi barakora ngo babutwereke, niba barabukoze bazabutwereke tubiganireho, ariko mugihe byaba ari igitekerezo cyabo, bafite uburenganzira bwo gutanga ibitekerezo."
Ikigo cy’igihugu cy’ibarurishamibare kivuga ko mu mwaka wa 2018 abantu bazaba bari mu bukene ari 8%, gusa Eduard Munyamariza we akavuga ko mu gihe haba nta gahunda zihariye zifasha abantu gukura mu myumvire ibatoza kwitunga ntacyo byazabagezaho.
Muneza Ferdinand
MAKURUKI.RW


text:
Abatuye mu Mirenge ya Gatore, Kirehe na Kigarama ho mu karere ka Kirehe mu Ntara y’I Burasirazuba barasaba abayobozi bo munzego zo hejuru cyane ab’Akarere kumanuka bakumva ibibazo byabo bityo bakanaboneraho gufatanya kuzamura iterambere ry’Akarere kabo n’Igihugu muri rusange.
Gusa ku ruhande rw’Ubuyobozi bw’aka Karere ka Kirehe bwemeza nabwo ko Kwegera abaturage ari kimwe mu bibafasha kumenya icyo bakeneye ndetse bikanafasha ubuyobozi kwegereza abaturage gahunda zibagenerwa harimo nk’izi gahunda(...)
Abatuye mu Mirenge ya Gatore, Kirehe na Kigarama ho mu karere ka Kirehe mu Ntara y’I Burasirazuba barasaba abayobozi bo munzego zo hejuru cyane ab’Akarere kumanuka bakumva ibibazo byabo bityo bakanaboneraho gufatanya kuzamura iterambere ry’Akarere kabo n’Igihugu muri rusange.
Gusa ku ruhande rw’Ubuyobozi bw’aka Karere ka Kirehe bwemeza nabwo ko Kwegera abaturage ari kimwe mu bibafasha kumenya icyo bakeneye ndetse bikanafasha ubuyobozi kwegereza abaturage gahunda zibagenerwa harimo nk’izi gahunda za Girinka ndetse na VUP, ibi kandi bikaba bimwe mu byihutisha iterambere kuko usanga habaho imikoranire myiza hagati y’abaturage n’abayobozi.
Bamwe mu baturage baganiriye na MUHABURA.rw bo muri aka karere ka Kirehe bakomeje kugaragaza ko nta kuntu wakuzuza inshingano usabwa n’ubuyobozi kandi n’uwo muyobozi ugutegeka ibyo ukora utamuzi. Aha bamwe muri aba baturage babishingiraho bavuga ko kuba umuyobozi yamanutse akajya mu baturage barushaho kumugezaho ibyifuzo byabo nawe akabasha kumenya ibyo bakeneye ndetse bakanarusha kumwiyumvamo
Bamwe mu baturage usanga bahamya ko hari n’abayobozi bo mu karere baba batazwi n’abaturage ugasanga bavuga bati “Ubwo se ni gute waba utazi umuntu ko akuyobora yarangiza akaza kukubwira ngo kora ibi n’ibi kandi utazi ko ari n’Umuyobozi”
Uwitwa Nikuze Angellique uyobora Umudugudu wa Karenge II, Akagari ka Kiremera, Umurenge wa Kigarama yatubwiyeko nabo ubwabo nk’inzego z’ibanze basanga umuyobozi uhamye ari uwamenye uko abo ayoboye bamerewe
Nikuze Angelique ati “Burya umuyobozi ni uwamenye uko abo ayobora bamerewe , ikindi kandi ntago wamenya uko umuntu ameze utamwegeye ngo umusure muganire umenye ibyo arimo gutekereza nawe akubwire icyo abura n’ibyo akeneye ngo iterambere uba ushaka nk’umuyobozi rigerweho”.
Bamwe mu batuye mu Mirenge ya Gatore na Kirehe twaganiriye nabo bakomeje gushimangira ko bidashoboka ko umuyobozi yamenya icyo umuturage akeneye atabashije gusura uwo muturage ngo amenye nyine icyo akeneye.
Uwitwa Emmanuel Maniraguha utuye mu Murenge wa Gatore yagize ati “Erega nawe urabizi neza burya agahinda k’inkoko kamenywa n’inkike yatoreye mo, bityo rero se umuyobozi nagenda akibera iyo mu biro ntazigera na rimwe amenya ibibazo abaturage bafite ninaho hazava kiriya kintu cyo kuvuga ngo abaturage ntibagira uruhare mu mihigo iba yahizwe n’Ubuyobozi bw’Akarere”
Ibi kandi bishimangirwa n’Umunyamabanga Nshingwabikorwa w’Umurenge wa Gatore, Madamu Kanzayire Consolee aho yemeza ko kuba hafi y’abaturage hari byinshi mu byifuzo byabo abasha kumenya no gukemura mu buryo bumworoheye
Madamu Console yagize ati “Nge wenda sindakora isuzuma ngo menye abandi bayobozi bategera abaturage uko biba bimeze ariko ubundi ngewe icyo kibazo naragikemuye kuko naremeye nturana n’abaturage banjye ubu singitaha nibera mu Murenge nkoreramo kugirango n’Abaturage banyiyumvemo mbese mbashe kumenya icyo bashaka bityo menye n’ibibazo bafite mbashe kubikemura ibinaniranye mbishyikirize inzego zinkuriye”
Umuyobozi w’akarere ka Kirehe MUZUNGU Gerard, nawe ahamya ko intwaro y’imiyoborere myiza ari ukwegera abo uyobora akaba ari nayo mpamvu nk’ubuyobozi bw’akarere bagira gahunda y’umunsi umwe mu cyumweru bagasura abaturage bakanaboneraho umwanya wo gukemura bimwe mu bibazo baba bafite
Meya Muzungu ati “Abaturage bacu turakorana cyane kuko nk’ubu tugira umunsi umwe wo ku wa gatatu twese dufunga ibiro tukamanuka hasi mu midugudu tukicarana n’abaturage tukamenya ibibazo bafite tukabikemura tuakabasha no gukorera igenamigambi hamwe”
Mu rwego rwo kwegereza abaturage ubuyobozi, Minisiteri y’ubutegetsi bw’igihugu iteganya ko abuyobozi b’akarere bugomba kugira umunsi umwe mu cyumweru bagasura abaturage bagakemura bimwe mu bibazo baba bafite , ibi kandi bikajyana na gahunda Inteko Ishinga Amategeko y’u Rwanda yahagurukiye kuzenguruka utugari twose two mu gihugu bagenda bagenzura niba koko gahunda zibagenerwa zobageraho ndetse bakanakemura bimwe mu bibazo biba byarandindijwe n’inzego z’ibanze
Meya w’Akarere ka Kirehe Muzungu Gerard arimo gusinya imihigo n’abayobozi b’imirenge
Yanditswe na Akayezu Jean de Dieu/MUHABURA.rw


text:
1 abakorinto 1
1.Pawulo wahamagariwe kuba intumwa ya Yesu Kristo nkuko Imana yashatse, na Sositeni mwene Data, 2.turabandikiye mwebwe abo mu Itorero ryImana ryi Korinto, berejwe muri Kristo Yesu kandi bahamagariwe kuba abera, hamwe nabantu bose bambariza hose izina ryUmwami wacu Yesu Kristo, ari we Mwami wabo nuwacu. 3.Ubuntu namahoro bibe muri mwe, biva ku Mana Data wa twese no ku Mwami Yesu Kristo.
Ishimwe Pawulo ashimira Itorero ryi Korinto
4.Mbashimira Imana yanjye iteka nishimira ubuntu bwayo mwaherewe muri Kristo Yesu, 5.kuko muri byose mwatungiwe muri we, mu byo muvuga byose no mu bwenge bwose, 6.kuko ubuhamya twahamije Kristo bwakomejwe muri mwe, 7.bituma mutagira impano yose mubura, mutegereza guhishurwa kUmwami wacu Yesu Kristo. 8.Ni we uzabakomeza kugeza ku mperuka, kugira ngo mutazabaho umugayo ku munsi wUmwami wacu Yesu Kristo. 9.Imana ni iyo kwizerwa, yabahamagariye gufatanya nUmwana wayo Yesu Kristo Umwami wacu.
Pawulo ahana Itorero ryi Korinto kutirema ibice
10.Ariko bene Data, ndabingingira mu izina ryUmwami wacu Yesu Kristo kugira ngo mwese muvuge kumwe, kandi he kugira ibice biremwa muri mwe, ahubwo muhurize hamwe rwose muhuje imitima ninama, 11.kuko bene Data nabwiwe ibyanyu nabo kwa Kilowe, yuko habonetse intonganya muri mwe. 12.Icyo mvuze ngiki, ni uko umuntu wese muri mwe avuga ati Jyeweho ndi uwa Pawulo, undi akavuga ati Ariko jyeweho ndi uwa Apolo, undi na we ati Jyeweho ndi uwa Kefa, undi ati Jyeweho ndi uwa Kristo. 13.Mbese Kristo yagabanijwemo ibice? Pawulo ni we wababambiwe? Cyangwa mwabatijwe mu izina rya Pawulo? 14.Nshimira Imana yuko ari nta numwe nabatije muri mwe keretse Kirisipo na Gayo, 15.kugira ngo hatagira umuntu uvuga yuko mwabatijwe mu izina ryanjye. 16.Icyakora nabatije nabo kwa Sitefana, uretse abo sinzi yuko hari undi nabatije 17.kuko Kristo atantumye kubatiza, ahubwo yantumye kubwiriza ubutumwa bwiza ariko ntavugisha ubwenge bwamagambo, kugira ngo umusaraba wa Kristo udahinduka ubusa.
Uburyo ubwenge bwImana bunyuranye nubwisi
18.Ijambo ryumusaraba ku barimbuka ni ubupfu, ariko kuri twebwe abakizwa ni imbaraga zImana, 19.kuko byanditswe ngoNzarimbura ubwenge bwabanyabwenge, Nubuhanga bwabahanga nzabuhindura ubusa. 20.Mbese none umunyabwenge ari he? Umwanditsi ari he? Umunyampaka wo muri iki gihe ari he? Ubwenge bwiyi si Imana ntiyabuhinduye ubupfu? 21.Kuko ubwo ubwenge bwImana bwategetse ko abisi badaheshwa kumenya Imana nubwenge bwisi, Imana yishimiye gukirisha abayizera ubupfu bwibibwirizwa. 22.Dore Abayuda basaba ibimenyetso naho Abagiriki bo bashakashaka ubwenge, 23.ariko twebweho tubabwiriza ibya Kristo wabambwe. Uwo ku Bayuda ni ikigusha, ku banyamahanga ni ubupfu, 24.ariko ku bahamagawe bAbayuda nAbagiriki ni Kristo, ari we mbaraga zImana kandi ni ubwenge bwayo, 25.kuko ubupfu bwImana burusha abantu ubwenge, kandi intege nke zImana zirusha abantu imbaraga. 26.Muzirikane guhamagarwa kwanyu bene Data, yuko abubwenge bwabantu bahamagawe atari benshi, nabakomeye bahamagawe atari benshi, nimfura zahamagawe atari nyinshi. 27.Ahubwo Imana yatoranije abaswa bo mu isi ngo ikoze isoni abanyabwenge, kandi yatoranije ibinyantege nke byo mu isi ngo ikoze isoni ibikomeye, 28.kandi nibyoroheje byo mu isi nibihinyurwa nibitariho, Imana yarabitoranije ngo ihindure ubusa ibiriho, 29.kugira ngo hatagira umuntu wirata imbere yImana. 30.Ni yo ibaha kuba muri Kristo Yesu waduhindukiye ubwenge buva ku Mana, no gukiranuka no kwezwa no gucungurwa, 31.kugira ngo bibe nkuko byanditswe ngo Uwirata yirate Uwiteka.
Uri gusoma 1 abakorinto igice cya:


text:
Ni iby’igiciro cyinshi kandi ni byiza ko tubona abantu benshi batuzengurutse kandi badukunda, agaciro dufite ndetse nako baduha n’ingenzi mu buzima kandi buri wese yifuza kubaho no kubana n’abandi mu buzima bwiza kandi bwishimye, ariko buri muntu agira igihe cye cyo kumva yaba wenyine akaba yitaje bagenzi be kugirango afate igihe abashe kwiyumvisha neza ibihe arimo.
Ni iby’igiciro cyinshi kandi ni byiza ko tubona abantu benshi batuzengurutse kandi badukunda, agaciro dufite ndetse nako baduha n’ingenzi mu buzima kandi buri wese yifuza kubaho no kubana n’abandi mu buzima bwiza kandi bwishimye, ariko buri muntu agira igihe cye cyo kumva yaba wenyine akaba yitaje bagenzi be kugirango afate igihe abashe kwiyumvisha neza ibihe arimo.
Abantu bamwe na bamwe bashobora gukenera kumva baba bonyine mu gihe bafite ibibazo bibakomereye, babuze inshuti n’abavandimwe,ku buryo bibasaba kuba ahantu hiherereye kugirango babashe kwiyumvisha neza ibyo bihe biri gutambuka mu buzima bwabo.
Ibi bikabasaba kuba baba bitaruye inshuti n’abavandimwe kabone n’ubwo babafasha ndetse bakaba banabagira inama.
Gufata igihe ukaba ubaye wenyine ni byiza kuko na Yesu yafashe igihe cyo kuba ari wenyine mugihe yasengaga.ku rundi ruhande ariko ntibikwiriye k’umuntu aba wenyine, Si umugambi w’Imana ku muntu yaba wenyine ,uretse no mu gihe cya Adamu.(itang2:18) na n’ubu si byiza
nkuko mu gitabo cy’Itangiriro 2:18 habivuga.
Mu gihe, wigunze cyangwa wumva uri wenyine, dore inama nziza:
1. Iyegereze Imana cyane.
Hari igihe kigera ukumva ko uri wenyine bitewe nibihe urimo cyangwa se uri mu bihe bikomeye ukumva nta muntu ukwitayeho,ariko wiguma kwigunga ngo ujye kure cyane ahubwo iyegereze Imana ufate umwanya wo gusenga cyane kandi utekereze cyane ku Imana kuko itubwira ko nituyegera nayo izatwegera. Mu gitabo cya Yakobo 4:8 hatubwira hati” Mwegere Imana nayo izabegera.Yemwe banyabyaha,ni mukarabe.Namwe ab’imitima ibiri,nimwiyeze imitima.”
2. Ba witaje abandi.
Uretse kuba Imana ituri iruhande,igira impuhwe zo kuturengera hamwe n’imiryango n’inshuti zacu .Ni byiza kuba kumwe n’abawe mwishimanye ariko mu gihe wumva ufite ibibabazo ukeneye gufata igihe runaka ugatuza ukaba witaje inshuti zawe , ukajya kure yabo kugirango ubashe kwitekerezaho neza.
3. Iyumvishe neza ko Imana ikumva.
Tekereza cyane ko Imana ikumva mubyo urimo byose kandi ko ikuri hafi kuko umwana w’Imana nawe yabaye wenyine igihe yari mu bihe bimugoye ariko yibutse ko Imana imuri hafi yirengagiza byose niyo mpamvu nawe mu gihe wumva ko ubabaye cyangwawigunze ugomba kumva ko Imana ikuri hafi.
Yesu azi uku kuba wenyine kurusha uko undi wese yabimenya kandi agerageza kutwumva muri ibyo bihe biba bitatworoheye byo kumva twihebye.
4.Menya ko ibyo bizarangira.
Ikiza cyo kumva waba wenyine n’ uko bidahoraho. Dushobora kubibamo uyu munsi ariko ibihe urimo bituma wigunga ejo bikarangira. Tabaza Imana kandi ugire ibyiringiro ko atari iherezo ku buzima bwawe,unazirikane ko umunsi umwe tuzaba mu bugingo buhoraho aho hatazongera kubaho kubabara cyangwa kwigunga.
5. Ibuka amasezerano ari muri Bibiliya.
Ibuka ko buri muntu Imana iba imufiteho imigambi myiza, nawe rero ntago uba udakwiye kuba wenyine ahubwo ugomba kugira ibyiringiro by’uko nawe Imana igukunda kandi ko igufiteho umugambi mwiza.
Mu gitabo cy’ibyanditswe byera ,Imana yaduhaye amasezerano ko itazadusiga twenyine, ko izabana natwe. Ntidukwiye kugira ubwoba kuko Imana irikumwe natwe kandi ntizigera idutererana mu makuba no mu byago.
Alphonsine MUKESHIMANA
Ibitekerezo
Amagambo wanditse arandyoheye rwose. Ukomereze aho umfashe benshi bataramenya ko guhungira ku UWITEKA gufite akamaro kanini. Ni banga rikomeye. Uyu mwaka wa 2017, niba byashobokaga tukumvira Imana tukava mu ngeso zacu zo gufata Imana nka tate wacu, sibyo IMANA iri serieux, kandi nitwemera tukakurikiza izi nama zawe tuzakira. Urakoze Alphonse. Kanda hano umusubize
ihereze uwiteka muri byose Kanda hano umusubize
umwanditsi , Imana iguhe umugisha muri 2017. utanze message interessant kdi ishingiye ku ukuri. urubyiruko turi mungorane nyinshi zo gutinya kwiyegereza Imana ark uwagize ayo mahirwe ameze neza. mwese Imana ibahe umugisha Kanda hano umusubize


text:
ZABURI 123 Gutaka ni igikorwa cyo mu mwuka, kuko uba uziko uwo utakira akumva akagukiza imibabaro yawe yose!
Hari igihe Umukristo asengera Imana mu kamenyero, bigatuma:
Imana uyishyiriraho imbibi, -Ukaba uzi icyo ishoboye n’icyo idashoboye,
Ugakomeza kuba umukristo urimo gushidikanya kwinshi..
Tugomba kuburira amaso yacu k’Uwiteka, kuko hari igihe umuntu agerageza kwirwanirira ariko bikageraho imbaraga ze zigashira,
Ariko iyo wuburiye amaso yawe hejuru kuwicaye mu ijuru hari icyo yakora. Uwicaye mu ijuru niwo:
ushyizeho ibyiringiro byawe,
Niwe ugiye gutumbera,.
Hari igihe wumva ukikijwe n’abantu benshi cyane, ariko ukabura numwe wakugeraho igihe:
warwaye,
wabuze amafaranga y’ishuli,..
ukabura ugufasha mu gihe ubikeneye,.. Niyo mpamvu ugomba kuburira amaso mu ijuru kuko abo mu isi ntacyo bagufashije wamaze kuhaburira igisubizo
Iyo wiyemeje guhanga amaso Uwiteka gusa: 1. Uhanga amaso Imana kugeza igihe azakubabarira/akagukiza indwara/ akakubaka... 2. Gutegereza Imana kugeza igihe ikubabarira ikagira icyo ikora 3. Uhanga amaso Imana kugeza aho ikubabarira, (guma mu kubaho ku Imana kugeza igihe azagira icyo akora) 4. Guhaga ubuzima ubayemo bw’agasuzuguro k’abadayimoni babagendaho 5. Guhaga gukobwa n’abapagani bagukikije
Iyo wiyemeje guhanga amaso Imana bizana ibyiringiro..
Bwiza ukuri Imana yawe kugira ngo ibihe urimo bihinduke, maze ukuboko ku Imana:
Gutabara
Gukiza
Kuturengera, Guseruka mu byawe
Hanga amaso Imana yawe ku giti cyawe, ku buryo abantu bazatanga ubuhamya kubw’imirimo y’Imana yawe kuko bayibonye ikora mu buzima bwawe!
Guhanga amaso Imana bizana impumuro nziza ya kristo muri wowe, Kristu muri wowe akigaragaza/Akivugira!
UWITEKA ATUBABARIRE MAZE NARANGIZA ATUGIRIRE IMPUHWE ADUTABARE
Yesu abahe umugisha


text:
Birashoboka ko wakora ibyananiye abandi!
Itangiriro 5:21-24" ........Henoki agenda n’Imana imyaka magana atatu ayibyaramo abahungu n’abakobwa.......kandi Henoki yagendanaga n’Imana ntiyaboneka kuko Imana yamwimuye"
Nshuti Bavandimwe, mwiteguye gusoma aya magambo, ndagusengera ngo wumve neza icyo Imana yifuza kuvugana nawe.
Gukora ibinaniye abandi muri iyi kinyejana niyo magambo tugiye kugarukaho muri iyi nyigisho.
Duhereye ku murongo wa mbere w’ibi bice bitanu, tuhasanga amateka avuga ku bantu bakomoka kuri Adamu. Aba bantu baranzwe n’umurimo ukomeye wo kubyara gusa, hanyuma yaho bagapfa, bose ibyo bari babihuriyeho, ndifuza kukubaza niba hari itandukaniro ririmo kuranga ubuzima bwawe wowe wakiriye Yesu nk’umwami n’umukiza, binyuranye n’abantu bataramwakira.
Kubaka, guterimbere, kugira umuryango ibyo byose tubihuriyeho! ariko Imana yifuza itandukaniro ryawe n’abandi bantu.
Henoki yarantangaje, ntawe yigiyeho kugendana n’Imana ariko yarabikoze kandi arabishobora, mugabo ubwo abagabo bo mri iyi minsi bibananiye kunyurwa n’abagore babo, bakagenda baheheta abakobwa kandi bubatse mbese wowe ugaragaza itandukaniro?
Mubyeyi, ababyeyi benshi birabagoye cyane gutanga uburere mubana babo, kubera inyangamugayo abo bashakanye mbese nk’umuntu wakijijwe ugaragaza ko koko utandukanye n’abandi.
Ndavugana nawe utarakizwa. Gukizwa birashoboka kandi Imana yo mu ijuru niyo idushoboza gukizwa neza, icyo idusaba ni ukwemera intege nke zacu, ahasigaye ibindi byose biragenda neza cyane.
Henoki yaramye imyaka mike ugereranyije n’abandi ariko ayibyazamo umusaruro watumye yimurwa adapfuye kuko yakoze ibyananiye abandi. Kugendana n’Imana, ni ibanga rihambaye. birashoboka rwose pe!!
Ntabwo ari twe bambere Daniyeli, ari i Babuloni, we n’abagenzi be barantangaje, abantu b’abajyagano Imana ibatereke i bwami biyangishe ibyo kurya byaho? Umva barebaga ingororano zibategereje nyuma yo guha Imana icyubahiro bakabona batabigereranya n’ifunguro ry’i bwami. Mbonye y’uko imibabaro y’iki gihe idakwiriye kugereranywa n’ubwiza tuzahishurirwa (Abaroma 8: 18). Imana ituganze.
Imana ibahe umugisha, kora ibyananiye abandi kuko bishoboka.
kandi Imana izakugororera bikomeye kuko wihanganiye ibi bihe dusohoyemo uka bikiranukamo. Imana ibahe Umugisha!!!!!


text:
Abahinga kawa mu Murenge wa Coko bavuga ko kuba hari izindi koperative bari basanzwe babereye abanyamuryango bakaba batakihagemura kawa bibateza igihombo kuko gahunda ya zoning ibasaba kugemura ku ruganda rubegereye ikaba ariho itunganyirizwa.
Bituma bagira impungenge ko imigabane bafite muri izo koperative zitandukanye zitunganya kawa, bashobora kuzayirimanganywa kuko batakihagemura kawa.
Kamari Innocent ati “Uko tubona zoning yaduhombeje ku musaruro w’ikawa, ikawa ubundi yagurwaga n’abacuruzi benshi bayirwanira none ikawa isigaye irimo kugurirwa mu mudugudu umwe gusa, ntitukikorera ikawa ngo ugere ku muhanda”.
Nzabanterura Alfonse uhinga kawa mu murenge wa Coko ati “uyu mwaka zoning uko twayibonye ikiro cyavuye ku mafaranga 400 kigera ku mafaranga 50, hano ntabwo ikiro cya kawa kigeze kirenga amafaranga 200, ugasanga ukoreye ikawa nta kintu ducura kandi ikawa zageraga kuri 300 cyangwa 350”..
Umuyobozi w’Akarere ka Gakenke Nzamwita Deogratias, avuga ko ikibazo cyatumye gahunda ya zoning igorana mu Gakenke n’ikibazo cya koperative ya Dukunde kawa aho abanyamuryango bayo berekana impungenge zuko kuba batakihagemura kawa izasenyuka nabo bagahomba imigabane yabo.
Ubwo yasuraga abaturage b’umurenge wa Coko kuri uyu wa kane, Governor w’intara y’amajyaruguru Bosenibamwe Aime yababwiye ko mu gihe cya vuba bazahuza abarebwa n’ikibazo bose ubundi bakagishakira igisubizo.
Ati “Nta n’impamvu yo kubitindaho mu gihe n’abayobozi ba Dukunde kawa batari hano, kuko niba ari bo bayobora koperative bakaba hari ukuntu bumva ibintu, bakwiye kuba babyumva kimwe n’abanyamuryango bayo, mu kagaragaza ibibazo mufite bakabisobanura hanyuma tugaca hagati tukabahuza iterambere rikihuta mutabangamiye gahunda ya leta ya zoning ariko ka kandi katarabageraho kakabageraho”.
Mu karere ka Gakenke habarirwa inganda 14 zitunganya kawa, bose bakaba bamaze kumenya no gukurikiza gahunda ya zoning uretse uruganda rwa Dukunde kawa abanyamuryango batarabisobanukirwa neza.


text:
Ijambo cosimetike (cosmetics) ryaturetse ku ijambo ry’ikigereki “kosmetikos” bivuga kumenya kwitaka. Ibirungo byatangiye gukoreshwa kera ,mu buryo bwo kugaragaza imyemerere, aha turavuga nk’igihe amabara yakoreshwaga mu mihango y’amadini. Nyamara siko byakomeje kuko uko imyaka igenda uburyo abantu bisiga ibirungo (make up) n’impamvu ituma bisiga byagiye bihinduka.
Kwisiga ibirungo (make up) byahere kera muri Egiputa (Egypt) imyaka ibihumbi icumi imbere yo kuza kwa Yesu aho abagore ndetse n’abagabo bakoreshaga amavuta (oil) ahumura mu koza no koroshya uruhu rwabo ndetse no guhindura impumuro y’umubiri ndetse n’amarangi bashaka guhindura ibara ry’uruhu.
Muri icyo gihe bahinduraga umusatsi,bagasiga iminywa yabo, amatama ndetse n’ inzara bakoresheje hina (henna) yewe n’ibitsike hamwe n’amaso ntibyasigaraga bidasizwe amabara atandukanye.
Bivugwa ko ibyo byose babikoraga kubera ko babaga boze amazi y’umugezi ,bakisiga amavuta kugira ngo bitume uruhu rwabo rutangirika.
Mu kwisiga rero ntibabaga bagamije gusa kugaragara neza ahubwo byabaga ari n’ uburyo bwo kwerekana imyemerere yabo kuko bizeraga ko kwiyitaho no gusa neza bishimisha Imana zabo (ibigirwamana).
Abanyegiputa (Egyptians) sibo bonyine bisigaga kuko n’abagore b’abagereki (Greece) ndetse n’abaroma (Romans) nabo bisigaga ku maso, bakanisiga ingwa mu maso kuko kuba umuntu yererana byabaga ari ubwiza. Banakoreshaga ihina (henna) bahindura ibara ry’umusatsi wabo dore ko bo bemeraga ko gusa neza ari uguhamagara Imana zabo ku isi.
Mu kinyejana cya cumi n’agatatu abagore batangiye kwisiga lipstick y’iroza mu buryo bwo kwerekana ko bakize, bashobora kuba bagura ibyo kwisiga naho mu kinyejana cya cumi n’umunani abafaransa bakoreshaga lipstick y’ umutuku muburyo bwekerekana ko bafite ubuzima bwiza no kuba umuntu afite umutima mwiza ukunda.
Mbere y’ikinyejana cya cumi n’icyenda abagabo bari bakisiga puderi ndetse n’ ibindi ubu bikoreshwa akenshi n’abagore .
Abagore batangiye cyane kwinjira mu bijyanye no ku irunga mu kinyejana rya cumi n’icyenda bigenda bigirwa byiza kurushaho ,dore ko n’inganda zabyo zari zimaze gutera imbere.
Make up cyangwa ibirungo biri ubwoko bwinshi muri zo twavugamo puderi, gel, amavuta, lipstick hari izisigwa ku nzara ,izo ku maso n’izindi nyinshi.
Mugihe umuntu yisiga ibirungo (make up) ni ngombwa ko afata agahe ke akabikora neza dore ko ziri mu bintu byerekana imyumvire n’imitekerereze ye.
Iyo wisize byinshi cyane bigaragara nabi kandi kwisiga nabyo ni ngombwa kuko nk’abagore ubwiza bwabo buba bugomba kugaragara.
Imyororokere
Uko Ibirungo (make up) byatangiye gukoreshwa
Ijambo cosimetike (cosmetics) ryaturetse ku ijambo ry’ikigereki “kosmetikos” bivuga kumenya kwitaka. Ibirungo byatangiye gukoreshwa kera ,mu buryo bwo kugaragaza imyemerere, aha turavuga nk’igihe amabara yakoreshwaga mu mihango y’amadini. Nyamara siko byakomeje kuko uko imyaka igenda uburyo abantu bisiga ibirungo (make up) n’impamvu ituma bisiga byagiye bihinduka.


text:
Hari abantu benshi bapfuka imisatsi y’imbere ugasanga ari migufi kandi iy’ahandi yo ari miremire bitewe n’impamvu zitandukanye. Dore ibyo ugomba kwitwararika kugirango wirinde gucika imisatsi y’imbere.
Kwirinda gukurura imisatsi cyane mu gihe uri kuyifunga : Byaba byiza mu gihe ufite imisatsi cyangwa se no mu gihe washyizeho ibisuko kujya wirinda gufunga imisatsi ukurura cyane kuko bituma imisatsi y’imbere icika kuko aba ariyo ituruka kure kugirango igere aho ufungira shinyo.
Gufunga neza umusatsi mu gihe ugiye kwoga : niba ugiye koga kandi ukaba utari bwoge mu mutwe kuko usutse cyangwa ufite imisatsi idafurwamo buri munsi, jya wibuka kwambara agakoresho ko kujyana muri dushe gafunga imisatsi yose kuko iyo amazi akoze ku misatsi kandi idefirije usokoza igacika cyangwa waba ufite ibisuko wazasukura ugasanga imisatsi yarizinze cyane wazajya kuyisokoza igacika.
Jya witondera abantu bagusuka ; iyo umuntu ugusuka akurura cyane imisatsi mu gihe ari kugusuka bituma ya misatsi yo ku mpande akenshi uhambura ugasanga yaracitse kuko aba yarayikuruye cyane.
Jya ushaka umuntu uzi guhambura ibisuko neza : mu gihe cyo guhambura nabwo ushobora kubikora nabi ukaba watuma umusatsi ucika cyane cyane uw’imbere kuko uba warakuruwe cyane mu gihe bagusukaga.
Biba byiza rero iyo ushatse umuntu uzi guhambura akagukuriramo n’amabu (bouts) cyangwa se ukayikuriramo ugenda ufata umusatsi muke muke udashokoreje yose rimwe kuko bituma imisatsi icika.
Kumenya neza produit ijyanye n’umusatsi wawe, mu gihe ugiye kudefiriza. ndetse ukanamenya izo kwoza mu misatsi zijyanyre n’ubwoko bw’imisatsi yawe. Mu gihe utabizi wabaza inzobere mu bijyane n’imisatsi
Uko wakirinda gupfuka imisatsi y’imbere
Hari abantu benshi bapfuka imisatsi y’imbere ugasanga ari migufi kandi iy’ahandi yo ari miremire bitewe n’impamvu zitandukanye. Dore ibyo ugomba kwitwararika kugirango wirinde gucika imisatsi y’imbere.


text:
sam.
07
avril
2012
Kuri mashami 2012 ku kicaro cya Diyosezi hahuriye urubyiruko ruturutse mu maparoisse yose agize Zone Byumba. Haje abahagarariye abandi (72) bahura n’urubyiruko rusaga 400 rwa Paroisse cathedrale ya BYUMBA.
INTEGO 1.Kuzirikanira muri Diyosezi yacu ubutumwa bwa Papa .
Ubutumwa bwa Papa bwo ku munsi Mpuzamahanga w'Urubyiruko ku nshuro ya XXVII ( XXVII JMJ) bwatanzwe tariki 01/04/2012 ku munsi mukuru wa mashami nk’uko bisanzwe. Uyu munsi ubera mu madiyosezi hanyuma rimwe mu myaka itatu ukabera mu mujyi umwe Papa ahitamo.Ihuriro rya XXVIII rizabera muri Bresil Rio de Janeiro kuva tariki 23 kugera 28 Nyakanga 2013.
Ubutumwa bwose uko bwakabaye turabusanga ku rubuga .Bufite insanganyamatsiko igira iti : « Nimuhore mwishimye muri Nyagasani »Ph4,4.
1.Umutima wacu waremewe kwishima
2.Imana niyo soko y’ibyishimo nyakuri
3.Ibyishimo by’umukristu bishingiye ku kumenya Imana
4.Ibyishimo bishingiye ku rukundo
5.Ibyishimo bishingiye ku guhinduka
6.Ibyishimo no mubigeragezo
7.Rubyiruko, mube intumwa n’abahamya b’ibyishimo.
INTEGO 2. Kwinjiza urubyiruko mu cyumweru gitagatifu hagamijwe kuzirikana Umurage Papa J.Paul II yadusigiye : UMUSARABA.
Kuki twahisemo guhura n’urubyiruko ku munsi wa Mashami ?
Papa Yohani Pahuro wa II yakunze kuvuga ko Urubyiruko ari abantu bari mu kigero gishimishije (fleur d'âge) kigaragazwa n’imyifatire ikurikira :
1. Kurangamira ejo hazaza kandi biringiye ibyiza biri imbere.
Hamwe n’Umushumba wa Kiliziya kw’isi yose twaboneyeho kubwira urubyiruko rwo mizero ya Kiliziya ko hari ibyiza byinshi ariko ko agahebuzo ari ijuru kandi ko abarikoreye n’umutima wabo wose n’imbaraga zabo zose n’ubwenge bwabo bwose…aribo bazarijyamo.
Muri iki kigero, buri wese aba yishimye kandi agashaka ko bose bamurangamira , bamwishimira kabone n’iyo ari mu bidatunganye . Aba akeneye amashyi, kogezwa, gusasirwa amashami no kuvugirizwa impundu. Kiliziya nk’umubyeyi watuboneye izuba itwibutsa inyigisho z’umwami wacu Yezu Kristu . Umusaraba utwibutsa ko tutagomba kwihambira ku binure by’isi bishira bijojoba. Ibanga ryo ku munsi wa mashami ryigisha urubyiruko ko rwemerewe kuryoherwa ku isi ariko rukihutira gutegura Pasika. Urubyiruko akenshi rushaka kunyura kuri Mashami (mu byishimo) bagakanagarana batekereje PASIKA( Ibyishimo ariko bya nyuma y’ububabare n’urupfu ). Uko gucika intege no gusuubira babiterwa n’uwa gatanu mutagatifu byanze bikunze ugomba kubaho mbere yo kugera ku izuka. ubatera ubwoba. « Ishema ryacu ni umusara wa Yezu. » .
2. Gukunda ubuzima bworoshye
Kuri uyu munsi twagaruka ku kwitanga kwa Nyagasani Yezu . Igihe agize ati « Ibi mujye mubikora bibe urwibutso rwajye » yashimangiye mube umurage wo kwitanga. Kuri mashami rero abato bibukijwe ko uwihambira ku buzima bwe azabubura. Ntibagomba kuguma muri hosana ya mashami bagomba kujya kuri Gologota y'ubuzima bwabo
3. Kubura icyerekezo mu nyanja ngari y’ibibazo byugarije isi
Papa Yohani Pahulo II amaze kureba ukuntu urubyiruko rubaye ho mu bibazo byinshi yaruraze umusaraba arubwira ati : « Mbahaye uyu musaraba nk'inzira y'amizero n'igisubizo cy'urujya n'uruza rw'ibibazo mufite. ». Twibukije urubyiruko ko Yezu ataje gukuraho imibabaro yacu cyangwa kuyoroshya , ahubwo mu kubabarana natwe yahaye mwene muntu amizero ashingiye k’uko Imana itadutererana ahubwo ituba iruhande.
Twashoje kandi twigisha urubyiruko kudakunda inzira y'ibyoroshye.Inzira y'umusaraba y'umujeune wacu muri iki gihe irimo za « ejo nzamera nte, ubushomeri, ubukene, ubutane mu miryango, guta umuco n’uburere ndemyagiguhugu n’imigenzo mboneramana, kwirukankira indonke…
Nk’uko umwaka ushize wose twamurikiwe n’insanganya matsiko igira iti :« Mushore imizi muri Kristu kandi mube ariwe mwishingikirizaho mukomejwe n’ukwemera » ( Reba Kol 2,7) Ndashishikariza urubyiruko gucengerwa n’ibyishimo byo kumenya Yezu . Uyu mwaka turararikirwa kuzirikana ubutumwa Pahuro yashatse kugeza ku ba Nyaphilpi igihe agize ati « nimwishimire muri Nyagasani » Fil 4,4 . Iyi niyo ntero n’inyikirizo izaturanga mu butumwa bw’uyu mwaka.
INTEGO 3. KUZIRIKANIRA HAMWE UMUKORO W’ABANYAFURIKA NK’UKO TWABISABWE MURI AFRICAE MUNUS. « Tube umusemburo w’amahoro , ubutabera n’ubwiyunge. »
Umuhanzi KIZITO MIHIHIGO yatwinjije muri uru rugendo rureba abanyafurika bose , n’abanyarwanda by’umwihariko.
Nyuma y’Igitambo cya Misa twaturiwe na Mgr Kizito BAHUJIMIHIGO , urubyiruko rwose rurangajwe imbere na 72 bavuye mu maparoisse 10 agize igice kimwe cya Diyosezi ya Byumba ( Zone Byumba ) rwatangiye isengesho ryo gusingiza Imana . Nyuma yaryo bagiye gufata ifunguro ari nako abandi bisuganya kugira ngo Kizito Mihigo abapfundurire agaseke yari yabateganyirije. Ku isaha ya saaba n’iminota 45 nibwo igitaramo cyatangiye . Yatangiye atanga inshoza y’inganzo ye . Ni umuhanzi w’umunyarwanda washoye imizi mu muco wa Gikristu agamije guhamura umuti wakiza abanyarwanda bose uko bagezweho na Genocide yakorewe abatutsi mu 1994 n’ingaruka zayo. Yagarutse ku bushake Imana yagaragaje bwo kwiyunga n’abantu ndetse igasezeranira kutazabatsemba ukundi. Iki kikaba igisobanuro cy’indirimbo yise Umukororombya ( Arc en ciel).
Yatinze by’umwihariko ku isezerano rishya , aho Yezu Kristu ku Musaraba yatubereye iteme ryaduhuje n’Imana akadusubiza ubucuti twari twaricuje igihe ducumura. Yakomeje yibutsa ko Imana itigeze itekereza guheba Umunyacyaha. Bityo akangurira buri wese kuba ikimenyetso cy’ukuri , ubutabera n’imbabazi, byo nzira y’amahoro n’ubwiyunge birambye.Nyuma yaho izi nyigisho zashimangiwe n’indirimbo nziza : Iteme, Yohani, Inuma.
Mu bibazo bitandukanye yabajijwe n’urubyiruko hagaragaye amatsiko bari bamufiteho : Amateka ye, inganzo ye, icyerekezo cye, icyo atekereza ku wo bazarushingana……
Kuri we , abahanzi babazwa byinshi, bakavugwaho byinshi, ibiribyo n’ibitaribyo. Muri ibyo byose Kizito yashimangiye ko ari Umwana wa Kiliziya, wemereye Imana gutanga umuganda wo gusana Imitima no kubaka roho anyuze mu mpano afite y’umuziki. Ibi bikaba bimusaba gufata umurongo wihariye kandi utandukanye n’uw’abandi bahanzi bafite ibindi bakurikiye.Ati « Nibiba ngombwa ko nshaka umugore, nzahera k’uwo dushobora kugira imyumvire imwe kuri izi ndangagaciro nemeye kwamamaza. ». Yashoje urubyiruko rudashaka kumurekura.
ISENGESHO RY’URUBYIRUKO
Nyagasani Yezu,
Nshuti y’abato bo mu bihe byose
Tugushimiye ubuntu uhora utugirira.
Tukurangamiye twishimye,
Tugirango tugusabe twizeye:
Twigishe kuguhitamo kuruta abandi
Tugukingurire imitima ubone icumbi,
Duhe kugukunda no kukwiyegurira rwose
Twigishe gukora icyo ushaka iminsi yose,
Duharanire nkawe ubutungane
Ntitugire ubwoba bwo kuba abatagatifu
B’ikinyagihumbi gishya.
Tugabire itoto ry’umutima,
Aho kuba ibikoresho byo guhungabanya ituze,
Duharanire amahoro n’ubwumvikane igihe cyose.
Uru Rwanda waduhangiye ku buntu bwawe,
Uduhe kurubera amaboko ahamye.
Kiliziya waduhaye tuyikorere,
Twizeye ingororano y’ijuru.
Roho wawe natumurikire,
Ubuto bwacu bube ikimenyetso/
Cy’amizero ya Kiliziya.
Turengere ubuzima aho buva bukagera,/
Twubahe imigenzo mbonezamana,/
Ivanjiri yinjire umuco wacu,/
Tube abahamya b’urukundo rwawe,/
Bityo isi imenye ko uri Imana.
Bikira Mariya mubyeyi wacu,
Turwaneho uduherekeze,
Muri uru rugendo rw’ubutumwa
N’ubuhamya twiyemeje,
Maze Yezu Kristu amenywe na bose
Adukize ubu n’iteka ryose
Amina
Iri sengesho narihimbye muri Mutarama 2008 ubwo Diyosezi ya Byumba yiteguraga kwakira umusaraba w’urubyiruko rw’u RWANDA .Ryifashishijwe mu myiteguro no mumuhimbazo wabaye kuva tariki ya 18-21/2008.Amagambo arigize yavomwe mu madisikuru anyuranye Papa Yohani Phulo wa II yagiye ageza ku rubyiruko.
Bikorewe i Byumba kuwa gatanu mutagatifu 2012
Padri DUSHIMIYIMANA J.M.Vianney, aumonier diocésain.


text:
Umushumba w’itorero United Christian Church, ishami rya Gikondo Bishop Marguerite Rwandamura avuga hari impamvu nyinshi zimutera kunezezwa no gukorera Imana ari umugore. Yemeza ko uburyo umugore ateyemo n’uburere ahabwa akiri umukobwa byonyine bifite uruhare runini mu gutuma umuntu ashobora no gukora iby’Imana ishaka mu murimo w’Imana.
Bishop Marguerite mu kiganiro yagiranye na Ubugingo.com yavuze ko aterwa ishema no gukorera Imana ari umugore, kuko ngo gukorera Imana bisaba gukorera abandi no kumenyera kubitangira, ibintu ngo bisanzwe muri kamere y’abagore. Kuri we ngo kuba umwana w’umukobwa akoresha imirimo yo mu rugo akiri muto, amasuku, ategura amezi n’ibindi byonyine bishobora kumufasha kuzatanga umusaruro iyo ahawe inshingano zo gukorera Imana. Ati ’’Abantu benshi birabagora gukorera abantu, cyangwa se kuba abagaragu b’abandi.’’
Akomeza avuga kandi ko mu bintu bimufasha gukorera Imana neza, harimo no kuba afite umugabo usanzwe amuyobora mu rugo, akaba yaramenyereye kumucira ubugufi. Ati ‘’Kuba mfite umugabo unyobora, ngahora mucira bugufi bituma no kubaha Imana bitangora.’’
Nubwo avuga ibi byose ariko, hari amadini amwe n’amwe atarabasha kwegurira inshingano za gishumba abagore, ibi bituma rimwe na rimwe benshi batagira imyumvire kuri iyi ngingo.
Bishop Marguerite Rwandamura uyobora itorero UCC-Gikondo ni umugore wa Apotre Charles Rwandamura, ari nawe urihagarariye ku rwego rw’igihugu, aho ikicaro cyaryo giherereye Niboyi mu karere ka Kicukiro ( Umujyi wa Kigali).
Ukanda hasi wumve uko abivuga mu ijwi rye.


text:
ven.
29
juin
2012
ISOMO RYA MBERE
Isomo ryo mu gitabo cy’Umuhanuzi Amosi (Am 5,14-15.21-24)
14Nimushake ikiri icyiza, ikibi mukireke kugira ngo mushobore kubaho, maze Uhoraho, Umugaba w’ingabo, azabane namwe uko mubivuga. 15Nimwange ikibi, mukunde icyiza, nimusubize ubucamanza umwanya wabwo mu rukiko, wenda ahari Uhoraho, Umugaba w’ingabo, yazababarira agasigisigi ko mu muryango wa Yozefu.
21Nanga urunuka kandi nkagaya ingendo mukora muje kundamya, sinshobora gushimishwa n’amakoraniro yanyu 22igihe muntura ibitambo bitwikwa, no mu maturo yanyu nta na rimwe rinshimisha; sinduha ndeba n’ibitambo byanyu by’ibimasa. 23Igiza kure urusaku rw’indirimbo zawe, n’umurya w’inanga zanyu sinshobora kuwumva. 24Ahubwo uburenganzira nibudendeze nk’amazi, n’ubutabera butembe nk’umugezi udakama !
ZABURI (Zab 50 (49), 7ac-8, 9-10, 12-13, 16bc-17)
Inyik/ Dutege amatwi ijwi ry’Uhoraho, azatwereka umukiro we.
“Tega amatwi, muryango wanjye, ngiye kuvuga;
jyewe Imana nkaba n’Imana yawe !
Ibitambo untura si byo nguhora,
kuko ibitambo byawe bitwikwa bimpora imbere.
“Sinkeneye gufata ikimasa mu rugo rwawe,
cyangwa se amasekurume mu rubumbiro rwawe.
Kuko inyamaswa zose zo mu ishyamba ari izanjye,
kimwe n’amatungo yose atabarika arisha ku gasozi.
“Ndamutse ngize inzara, sinaza kubikuganyira,
kuko isi n’ibiyirimo byose ari ibyanjye.
Ese koko nkeneye kurya inyama z’ibimasa,
cyangwa kunywa amaraso y’amasekurume ?
“Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya ?”
IBANGONDIRIMBO RIBANZIRIZA IVANJILI (Yak 1, 18)
Alleluya Alleluya
Mana, waratwibyariye ukoresheje ijambo ryawe ry’amanyakuri,
kugira ngo tube imena mu biremwa byawe.
Alleluya
IVANJILI
+ Matayo (Mt 8, 28-34)
Muri icyo gihe, 28Yezu amaze gufata inkombe yo hakurya mu gihugu cy’Abanyagadara, abagabo babiri bahanzweho na roho mbi baturuka mu irimbi baza bamusanga; bari ibintu by’ibinyamaswa, ntihagire utinyuka kunyura iyo nzira. 29Nuko barasakuza bati “Uradushakaho iki, Mwana w’Imana ? Wazanywe no kuduturumbanya igihe kitaragera?” 30Hirya y’aho rero hakaba umukumbi w’ingurube zarishaga. 31Roho mbi ni ko kwinginga Yezu ziti “Niba utwirukanye, twohereze muri uriya mukumbi w’ingurube.” 32Arazibwira ati “Nimuzijyemo !” Nuko ziva muri abo bantu zijya muri za ngurube, maze uwo mukumbi wose ukonkoboka mu manga n’umuriri mwinshi, wiroha mu nyanja urarohama. 33Abashumba barahunga basubira mu mugi, bavuga ibyabaye byose n’ibyerekeye abahanzweho. 34Nuko abatuye umugi bose basanga Yezu; ngo bamubone, baramwinginga ngo abavire mu gihugu.


text:
Jan 03, 2017 Bienvenu Ndacyayisenga Inyigisho zanditse 1Uyu mwaka uratangiye kandi ukwezi kwa mbere nako kuragutangiye, mfashe uyumwanya ngo nongere kuganira n’umutima wawe ndetse n’ubwenge bwawe. Ndahamya ko buri murenge wose wo mu gihugu hapfuye...
Nov 11, 2016 Bienvenu Ndacyayisenga Inyigisho zanditse 0Umwana w’umuhungu wavutse adafite amaso afite ababyeyi b’abakirisitu bizeye ko kubyara umwana utagira amaso ari igikorwa Imana yakoze kugirango ifungure amaso yabo babone icyubahiro cyayo babone...
Sep 01, 2016 admin Inyigisho zanditse 1“Kuko ubuntu bw’Imana buzanira abantu bose agakiza bwabonetse, butwigisha kureka kutubaha Imana n’irari ry’iby’isi, bukatwigisha kujya twirinda, dukiranuka, twubaha Imana mu gihe cya...
Aug 31, 2016 admin Inyigisho zanditse 0Muri iyi minsi hari abantu b’Imana basa n’abaganjijwe n’ibizira birimo gukorerwa mu Itorero, bararuca bararumira bahebera urwaje. Wababaza uti: “Ese kuki amarorerwa nk’aya agukorerwa mu...
Aug 26, 2016 admin Inyigisho zanditse 0Gal.6:7-8 “Ntimuyobe: Imana ntinegurizwa izuru, kuko ibyo umuntu abiba ari byo azasarura. Ubibira umubiri we muri uwo mubiri azasaruramo kubora, ariko ubibira Umwuka muri uwo Mwuka azasaruramo...
Jul 05, 2016 Bienvenu Ndacyayisenga Inyigisho zanditse 0Iyo dukunze ikindi kintu cyose kukirutisha Imana, urukundo ruhindura isura ndetse rukangirika. Icyo gihe birangira urukundo ruhindutse uko dushaka aho kuba urukundo rw’ukuri nk’uko rwaremwe...
Jun 16, 2016 Bienvenu Ndacyayisenga Inyigisho zanditse 0Bibiliya itubwira inkuru z’Abisiraheli uko bagendanye n’Uwiteka igihe kiza kugera kubera ibyaha byabo no gukiranurwa kwabo, inkingi y’igicu irahagarara n’iyumuriro yabayoboraga nijoro...
Mar 30, 2016 Bienvenu Ndacyayisenga Inyigisho zanditse 21 Samweli 22:23 Gumana nanjye humura kuko uhiga ubugingo bwawe ariwe uhiga n’ ubwanjye kandi ni ugumana nanjye ntacyo uzaba. Intego y’ iri jambo ni ’’Kugumana na Yesu mugihe uri mu...
Mar 09, 2016 admin Inyigisho zanditse 0Gutegeka kwa kabiri 32:11-12 Nk’uko ikizu gikangura ibyana byacyo, Kigahungiriza amababa hejuru yabyo, Kigatanda amababa kikabijyana, Kikabiheka ku mababa yacyo, Ni ko Uwiteka yari umuyobora...
Mar 01, 2016 Bienvenu Ndacyayisenga Inyigisho zanditse 0Kwiyiriza ubusa usenga ni igikorwa cyiza kigufasha kongera ubusane bwawe n’Imana ndetse n’umubiri ugasa nk’ukora isuku. Gusa rimwe na rimwe hari ubwo bamwe babikora nabi bigatuma amasengesho...
Feb 14, 2016 Adolphe Mitali Inyigisho zanditse 0Iyi nyandiko ndayitura cyane cyane umuntu waba yarakoze icyaha, akaba ari ntawe umucira akari urutega nk’uko abanyarwanda bavuga, umwanzi(satani n’abadayimoni) bakaba bavuga bati...
Jan 20, 2016 Adolphe Mitali Inyigisho zanditse 0Hari impamvu Paulo yabwiye Abakristo b’Abaroma ariya magambo. Iyo urebye uko ibintu byifashe mw’itorero ry’Imana, muri ki gihe, usanga iriya mpuguro yagira umumaro muri iki gihe:...
Nov 09, 2015 Bienvenu Ndacyayisenga Inyigisho zanditse 0Umutima wanjye wababajwe no gusoma inkuru y’umuntu nzi cyane wanditse ku rubuga nkoranyambaga( Facebook) avuga agahinda kari mu mutima we yatewe n’ikibazo afitanye n’umuntu baherutse gushakana...
Oct 28, 2015 Bienvenu Ndacyayisenga Inyigisho zanditse 0Aho ndi mu rugendo Hong Kong, nifuje gukomeza kubagezaho inyigisho ariko mu buryo buvunaguye. Dore amasomo nize ku gaciro k’umuntu. Agaciro ufite n’ako wahawe n’Imana. Niko gakomeye kuruta ako...
Sep 15, 2015 admin Inyigisho zanditse 0“Umuntu ashobora ate kubatuka ku ntimba, ku byaha… umuntu ashobora ate, kubabara ariko ntareke umuzi wo gusharirwa umera?” Kubabara ko muzababara Yesu nawe yagize ati: “muri iyi si...
Jan 05, 2017 0Abakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere gahana imbibi...
Dec 29, 2016 7
Dec 27, 2016 29
Jan 14, 2017 1Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose, tuyitwike, ishye, ikongoke,...
Jan 10, 2017 0
Jan 01, 2017 0


text:
Umuyobozi wa Radio Athentic akaba n’umuyobozi w’urubyiruko mu itorero rya Zion Temple Celebration Center mu Gatenga, yibukije abanyeshuri bitegura gusoza ibiruhuko basubira ku mashuri ko bakwiye kwirinda imico mibi ku mashuri aho bagiye, ndetse bakarushaho no kwegera Imana bazirikana icyabajyanye.
Mu gihe habaga igitaramo yateguwe na UMG cyiswe "Bye Bye Vacance’’ ku cyumweru tariki 18/1/2015, ku itorero Glory to God temple, cyari kigamije gupfunyikira impamba abanyeshuri bitegura gusubira gutangira umwaka mushya w’amashuri wa 2015, Flory, mu nyigisho yatanze yibukije urubyiruko rwari ruteraniye aho ko ku mashuri aho rugiye, rukwiye kurangwa n’indangagaciro za gikristo, rutigana imwe mu mico itari myiza no kunyurwa n’uko bari.
Abanyeshuri bitabiriye igitaramo
Yabwiye buri umwe wari aho ati : “Nta mwiza utari wowe.” Akomeza anababwira ko nta muntu ukwiye guhinyura ubusore bwabo nk’uko ijambo ry’Imana ribivuga.
Nyuma yo kubabwira no kubumvisha ko ari beza, yakomeje ababwira ko badakwiye kugira ipfunwe, cyangwa n’ubundi buryo ubwo ari bwo bwose bakoresha bagerageza kwisanisha n’abatari abakristo, ntibifuze gusa cyangwa kumera nkabo.
Akomeza ababwira ko badakwiye kwigana ingendo zikunze kugaragara ku bantu b’ibirara, badafite umuco barimo bamwe mu bo yatunze agatoki b’ibirangirire bo muri Amerika nka ba 50cent n’abandi.
Iki gitaramo cyari gifite intego dusanga muri Yosua 1:8, kikaba kiba mu ntangiriro ndetse no mu mpera za buri biruhuko, hakirwa cyangwa hasezererwa abanyeshuri.
Bamwe mu bifatanyije guhimbaza Imana muri iki giterane akaba ari amatsinda nka Fruit of love worship team, True promises


text:
Reba Video
Igitsina
Urukundo
Amakuru Agezweho
Friday, February 1, 2008
IGITUBA, UMUGORE N'UBWIZA II: MBESE INZOBE NI BWO BWIZA
Abagore n'abakobwa benshi ndetse n'abagabo benshi kuba inzobe ari bwo bwiza. Mbese byaba ari ukuri cyangwa ni ikinyoma? Igisubizo ni uko ari ukuri kandi kikaba n'ikinyoma!
Mu by'ukuri umukobwa ufite isura nziza akaba n'inzobe bigira akarusho nta we ubihakana. Ariko nta n'uwahakana ko habaho abagore n'abakobwa beza ku isura birabura. Ntarashaka najyaga nkunda abakobwa birabura, bagenzi banjye bakandwanya. Aho nshakiye bakambaza "bati kuki wahisemo Nyiranaka uretse Nyiranaka w'inzobe?" nti "Namuhitiyemo ko yirabura." Igisa neza n'igisa nabi nta wabihitiramo undi biterwa na buri muntu. Abasebya inzobe-ibikara byifuza kuba inzobe bivuga ko inzobe zinnya mu nzu. Nubwo umwanditsi ari inzobe, sinkina ikarita y'inzobe kuko uburyo abakobwa bakeneyemo kubamo inzobe uyu munsi biteye ubwoba n'agahinda! Hari n'abifuza kuba abazungu ari abirabura. Ndabivuga kubera uburyo ki abakobwa bamariye amafaranga mu miti yo kwitukuza nka Movate, Lemovate, Fair and Lovely, n'indi. Ushobora kuvuga uti "ni amafaranga yabo si ayawe". Ikibazo si aho kiri. Muri Afurika abenshi ntitujijukiwe cyane n'ibyo bintu bya chimie, abagore n'abakobwa iyo miti yarabababuye, abandi yabateye ibiheri mu maso n'agasura gake bari bafite yaragahetse. Hari uwo nari nzi arwazarwaza ku gasura amaze kugura no kwisiga imiti yo kwitukuza asigara arwaye ibiheri byirabura mu maso ku buryo asigaye n'igikoko nta n'uwamunywera ho amazi! Abacuruza imiti yo kwitukuza bazi psychology y'abagore- nshimwe nshimwe imwe yakoboye a href="http://igituba.blogspot.com/2007/10/rugongo.html">Rugongo, ku buryo badatanga ingaruka mbi abakoresha imiti yo kwitukuza yatera. Hari n'amabandi mpuzamahanga akora iyo miti ya feke (itari iy'ukuri) akayikwiza ku masoko maze inkumi zacu zikayiraramo ngo zirahiga ubwiza. Uririra byinshi ukabura na duke wari ufite. Nigeze kubaza umukobwa umwe nti "mbese wowe kuki utitukuza" aransubiza ati "nzaguma uko imana yandemye", nsanga rero abakobwa bose atari bamwe hari abakoresha raison nubwo umutima ugira raison raison idashobora gusobanukirwa(Le coeur a ses raisons dont la raison n'entend rien).
Mu kurangiza, niba ushaka kwitukuza
baza muganga niba amavuta runaka nta ngaruka yagutera.
Abagore benshi bitukuza kubera ibyo bumva abagabo bavuga. Nigeze numva umugabo avuga ati "Ubu koko nzagire nte, umugore wanjye arirabura cyane?" N'umvse n'umusore agira ati "uriya mukobwa yari mwiza ariko akabije igikara".Ni ikibazo rero nasaba abagore n'abakobwa gutekerezaho kandi ntibajye bakunda guhubukira ibyo babonye byose batigengesereye. Birumvikana ibyo abagabo bategereje ku bagore ni byinshi ariko se ni ngombwa ko umugore cyangwa umukobwa batakaza ubuzima bwabo bagamboriye gushimisha?
Etiquetas: amavuta, gusohora k'umugore, gusohora k'umukobwa, inzobe, ubwiza
Subscribe to: Post Comments (Atom)


text:
Mu nama yateranye kuwa kane tariki 4 Kanama 2016, ihuje ubuyobozi bw’akarere, abafatanyabikorwa, amavuriro n’ibigo by’amashuri, hagaragajwe ko hari ibihumbi 64 by’abaturage badafite ubushobozi bwo kwigurira ubwisungane mu buvuzi.
Ayinkamiye Emerence, umuyobozi w’akarere, yagize ati “Ni uruhare rwa buri wese kumva ko yadufasha gutangira abaturage bacu batabasha kwitangira ubwisungane. Nk’uko muri abafatanyabikorwa bacu musanzwe mudufasha.”
Muhashyi Aphrodice, Perezida w’ihuriro ry’abafatanyabikorwa mu karere (JADF), yavuze ko yasabye abagize iri huriro kwigomwa bagatangira abatishoboye ubwisungane mu kwivuza.
Ati “Gufasha akarere tunafasha abagatuye kubaho mu buzima bwiza ndumva nta cyatubuza.”
Abari mu nama bakusanyije inkunga yo kwishyurira abatishoboye Mitiweli, babona asaga miliyoni 10,9Frw, azishyurira abagera ku 3.650.
Bibarimana Jhonathan, umuhuzabikorwa w’ihuriro ry’abafatanyabikorwa mu karere, yijeje akarere ko nk’abafatanyabikorwa bazakomeza gukusanya ingufu ku buryo n’abasigaye bashobora kuzafasha akarere gukomeza gushaka iyo nkunga.
Akarere ka Rutsiro gatuwe n’abaturage basaga ibihumbi 320. Abatishoboye barimo abana bibana n’imiryango ikennye cyane bagera bahwanye na 20% by’abaturage batabasha kwitangira mitiweli.


text:
Ntibimenyerewe ko abizera bo mu Itorero ry’abadivantisti b’umunsi wa 7 bahimba indirimbo zerekeza ku munsi mukuru wa Noheli nk’uko tubibona mu yandi matorero. Impamvu nyamukuru ngo ni uko bo batemera ko Noheli ari umunsi wakagombye kwizihizwa ku wa 25 Ukuboza kwa buri mwaka kuko ngo nta bushakashatsi bwa nyabwo bwemeza ko Yesu Kristo yavutse kuri iyi tariki koko.
Umuhanzi Jean Luc Munyampeta ariko we ngo yumva kuririmba iby’ivuga rya Yesu Kristo ari ikintu Imana yamushyize ku mutima kuko ngo buri mwaka akora indirindimbo ivuga ku ivuka ry’Umwami Yesu. Mu kiganiro yagiranye na isange.com, Jen Luc yavuze ko mu butumwa atanga yibanda ku kwibutsa abantu ko Noheli atari umunsi wo kwishimisha usa ahubwo ko ari ukuzirikana agaciro Imana yahake abantu iboherereza umwana wayo kugira ngo ababera umucunguzi, bityo ngo bakaba bagomba kubizirikana umunsi ku wundi.
Iyi ndirimbo akaba yayise “Yaratuvukiye” Munyampeta asanzwe ari umuhanzi ukomeye muri iri Torero kandi ukuze kuko yabitangiye mu myaka ya kera by’umwihariko akaba ari n’umuyobozi w’indirimbo muri Korali Abagenzi yo muri iri Torero.
Reba iyi ndirimbo hano:
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Hasigaye iminsi mike ngo abatuye isi bizihize umunsi mukuru wa Noheli umunsi abakirisitu bizihizaho ivuka ry’umucunguzi Yezu Kristu. Kuri uyu munsi haba hari uwo abana benshi bishimira kubera ko baba bizeye ko ari bubahe impano za Noheli. Uyu nta wundi ni Pere Noel.
Ushobora kuba wajyaga wibaza inkomo y’uyu mugabo n’uko yaje reka tukubwire byinshi ku bimwerekeyeho.
Umugabo wihishe inyuma y’iyi nkuru ni uwitwaga Santa Claus cyangwa Mutagatifu Nikora(St Nichola). Uyu mutagatifu Nikola yabayeho ahagana mu kinyajana kane mbere y’ivuka rya Yezu. Yavukiye ku mugabane wa Asia mu karere ka Myra.
Ubuzima bwe bwaranzwe no kugirira neza abakene n’abandi bantu baciye bugufi. Ibi yabifashwagamo n’amafaranga yari yarasigiwe na se. Dore ko Se yapfuye akiri muto ariko amusigiye amafaranga menshi cyane.
Ibikorwa byo kugira neza kwa Mutagatifu Nikola (St Nichola)
Ibikorwa byo kugira neza kwa mutagatifu Nikola byatumye atazibagirana mu mitima ya Benshi. Byamugize icyamamare ku isi yose n’ubwo yaje kumenyekana bitinze.
Iherezo ry’ubuzima bw’uyu mugabo ntirivugwaho rumwe ndetse n’urupfu rwe cyangwa igihe yaba yaritabiye umuremyi ntibyigeze bimenyekana. Amakuru avuga ko uyu Mugabo yaba yaraje kwimuka ava Myra aza guhunga nyuma akaba yaraje gufungwa n’umwami w’abami wa Diocletia.
Kuri ubu haracyari urujijo ku kumenya neza igihe uyu mugabo w ‘umugira neza yaba yaritabiye Imana. Hari abavuga ko yaba yaritabye Imana kuwa 6 Ukuboza hagati y’imyaka ya 345 na 352.
Uyu mugabo n’ubwo yaba yarapfuye icyo gihe amagufaye yatoraguwe mu gihugu cya Turukiya mu mwaka 1087 Ajyanwa muri kiliziya yo mu Butariyani ahitwa Port of Bari.
Ku munsi mukuru wo kuwa 6 ukuboza wa mutagatifu Nichola abasare bo ku ruzi rwa Bari bikoreraga igishushanyo cya Mutagatifu Nichola bagikuye muri Katederali. Ubwo babikoraga bizeye ko ishobora guha umugisha amazi bagendamo maze bikabahesha kujya bagira ingendo nziza.
Ese byaje bite ko Mutagaatifu Nichola ahinduka Santa Clause ese ni iki yakoreraga abana byatumye yitwa PERE Noel?
Pere Noel yazaniraga impano abana ku munsi mukuru wa Noheli
Ahayinga ikinyejana cya 16 mu majyaruguru y’u Burayi iyi nkuru ya mutagatifu Nikola yari itaramenyekana. Icyo gihe hari umuntu wazaniraga impano abana ku munsi wa Noheli. Mu Bwongereza bamwitaga papa wa Noheli (father of Christimas) umusaza wa Noheli. Aha ni mugihe mu Bufaransa bamwitaga pere noel. Aha hakaba ariho hakomotse iri zina rya Papa Noheli cyangwa Pere Noel.
Uburyo mutagatifu Nikola yahindutsemo Santa clause byaturutse k’ukuntu mu bihugu byinshi babivuga. Muri Otrishe no mu Budage uyu mugabo waha impano abana ku munsi wa noheli yitwaga(christkind) uyu akaba yari afite ishusho y’umwana ufite umusatsi wa zahabu n’amababa afite n’amababa iki kikaba cyari igishushanyo cyashushanyaga yezu wabaga yavutse.
Muri Leta Zunze Ubumwe z’Amerika bafatiye ku kuntu abadage bavugaga ibya Pere noel bakavuga Kris Kringle bamaze kumenya inkuru ya Mutagatifu Nikola (St Nichola) babihinduramo sinterklaas ari na byo byaje kuvamo santa Clause!
Abana bishimiraga Pere noel kuko yabafashaga kwishimana n’umwana wavutse(photo internet)
Ku munsi wa Mutagatifu Nikola nk’uko byinshi mu bihugu by i Burayi biwizihiza kuwa 6 Ukuboza, kuwa 5 ukuboza abana basiga inkweto zabo hanze bizeye ko ziza kuzuzwamo impano, bakaba baba bizeye ko mu gihe basize karoti mu nkweto iribwa n’indogobe ya Pere Noel nawe aba ari bubasigiremo impano. Inkuru ya mutagatifu Nikola yamenyekanye cyane ubwo abahanzi n’abanyenganzo bavumburaga iyi nkuru ya ya Mutagatifu Nikolabatangira kuyihimbaho ibisigo.
Niba wajyaga wibaza byinshi kuri uyu mugabo wiswe pere Noel ngayo amwe mu mateka ye n’ukuntu kubera ubugira neza bwe byatumye , umuntu wahaga impano ku munsi wa Noheli yitirirwa izina rya mutagatifu Nikola.


text:
Birashoboka kwishima muri byose - John Piper
“Nshobozwa byose na Kristo umpa imbaraga” (Abafilipi 4:13) Umugambi w’Imana w’ibyiza idufitiye mu gihe kizaza utuma Pawulo abasha gushobora ubuzima bwose, yahaga cyangwa agasonza; yakwishima cyangwa akababara, yagira ibisaga cyangwa agakena.
Iyi mvugo “nshobozwa byose” isobanuye “byose” nta bwo ari “ibyoroshye” gusa. “Byose” bivuze ko muri Kristo Yesu nshobora kubabara, gusonza, cyangwa gukena. Aya magambo ahamanya n’ibyanditswe mu Bafilipi 4:19 ngo “ Kandi Imana yanjye izabamara ubukene bwanyu bwose, nk’uko ubutunzi bw’ubwiza bwayo buri muri Kristo Yesu.”
Mbese tugendeye ku byanditse mu Bafilipi 4:19, ni iki iri jambo “Ubukene bwanyu bwose” risobanuye?
Risobanuye “Ibyo mukennye byose kugira ngo mubeho mu buzima bwishimye kandi bushima Imana.” Urukundo rwa Pawulo ku Bafilipi rwavuye mu buryo yari anezererewe Uwiteka, kandi uwo munezero wavuye mu kwizera yari afitiye imigambi myiza y’Imana itabasha kubeshya.
Birasobanutse ko kwizera gutandukanye no kurarikira. Kurarikira kuganisha ku gutakaza ibyishimo byose umuntu yagirira muri Yesu aho bituma dutangira gushakisha ibindi bintu byadufasha guhaza irari ry’imitima yacu. Ntitwaba twibeshye tuvuze ko intambara twarwana turwanya umutima urarikira ari na yo ntambara twarwana turwanya umutima utizera, bikaba kandi bisa n’iyo twarwana kugira ngo tugire kwizera kw’ibyiza duteganirijwe mu gihe kizaza.
Igihe cyose kurarikira kazamutse mu mitima yacu, tugomba kurirwanya n’imbaraga zacu zose kandi twambaye intwaro yo kwizera.
Theogene@agakiza.org


text:
Ababikira babiri umwe yitwa "Sister Math" undi akitwa "sister logic" bari ku rugendo mu ka goroba butangiye kwira baba barebye inyuma babona umugabo ari kuza yihuta ashaka kubasatira, ni uko sisterLOGIC ati "twihute uyu mugabo atatubangamira", sisterMath ati "asigaje metero 500 ngo atugereho byamufata iminota 30 akaba aradufashe", ubwo batangiye kwihuta babona wa mugabo nawe arushijeho kwihuta,sister math ati "ndabona umuvuduko we wiyongereyeho 1m/s ubwo iminota ihise igabanuka byamutwara 12minutes kuba atugezeho..." sister logic ati "byaba byiza twirutse"; sister math ati "tutirutse yadufata tutaragera mu kigo,ariko twirutse twamutangayo harabura metero nkeya ngo tube tuhageze"; ubwo batangiye kwiruka umugabo nawe abashekuraho arabirukankana, sister math ati "Bitewe n'umuvuduko we ntitwamutangayo ataradufaya"; sister logic ati "reka dutandukane, ca muri iriya nzira nanjye nce hano ntiyadukurikira turi babiri icya rimwe.."; wa mugabo yomeka sister logic ubwo sister math we aba ageze mu kigo amahoro.......hashize iminota 30 sister math abona sister logic nawe yinjiye mu kigo aramubaza ati "Byakugendekeye bite?";; undi ati "Sha wa mugabona burya yanyirutseho angeraho" undi ati "yooooo nukuri wihangan, ubundi se maze bigenda bite?"; sister logic ati" ubundi mpita nzamura ijipo"; undi ati "maze!!!!!!!!"; sister logic arongera ati "ubundi na we ahita amanura ipantaro"; sister math ati "wihangane muvandi!!!!, ubundi se?", sister logic ati "nawe urabyumva ushyize mu gaciro ibyakurikiyeho, ntabwo umugabo ufite ipantaro imanutse yakwiruka ngo afate umukobwa ufite ijipo izamuye, nahise nshwekura musiga ahagaze iyongiyo ananirwa kunkurikira".
Abari batekereje ibindi mwitere inshyi ku matama.... ?(^?^)?
Urwenya:Ababikira babiri umwe yitwa "Sister Math" undi akitwa "sister logic"
Ababikira babiri umwe yitwa "Sister Math" undi akitwa "sister logic" bari ku rugendo mu ka goroba butangiye kwira baba barebye inyuma babona umugabo ari kuza yihuta ashaka kubasatira, ni uko sisterLOGIC ati "twihute uyu mugabo atatubangamira", sisterMath ati "asigaje metero 500 ngo atugereho byamufata iminota 30 akaba aradufashe", ubwo batangiye kwihuta babona wa mugabo nawe arushijeho kwihuta,sister math ati "ndabona umuvuduko we wiyongereyeho 1m/s ubwo iminota ihise igabanuka byamutwara 12minutes kuba atugezeho..." sister logic ati "byaba byiza twirutse"; sister math ati "tutirutse yadufata tutaragera mu kigo,ariko twirutse twamutangayo harabura metero nkeya ngo tube tuhageze"; ubwo batangiye kwiruka umugabo nawe abashekuraho arabirukankana, sister math ati "Bitewe n'umuvuduko we ntitwamutangayo ataradufaya"; sister logic ati "reka dutandukane, ca muri iriya nzira nanjye nce hano ntiyadukurikira turi babiri icya rimwe.."; wa mugabo yomeka sister logic ubwo sister math we aba ageze mu kigo amahoro.......hashize iminota 30 sister math abona sister logic nawe yinjiye mu kigo aramubaza ati "Byakugendekeye bite?";; undi ati "Sha wa mugabona burya yanyirutseho angeraho" undi ati "yooooo nukuri wihangan, ubundi se maze bigenda bite?"; sister logic ati" ubundi mpita nzamura ijipo"; undi ati "maze!!!!!!!!"; sister logic arongera ati "ubundi na we ahita amanura ipantaro"; sister math ati "wihangane muvandi!!!!, ubundi se?", sister logic ati "nawe urabyumva ushyize mu gaciro ibyakurikiyeho, ntabwo umugabo ufite ipantaro imanutse yakwiruka ngo afate umukobwa ufite ijipo izamuye, nahise nshwekura musiga ahagaze iyongiyo ananirwa kunkurikira".


text:
ven.
07
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 9, 16-19.22-27)
Bavandimwe, 16kuba naramamaje Inkuru Nziza si byo byatuma nirata, kuko ari umurimo ngombwa nashinzwe ; ndiyimbire rero niba ntamamaje Inkuru Nziza ! 17Yabaye rero nabikoraga ku bwende bwanjye, nari nkwiye kubihemberwa ; ariko ubwo mbitegetswe ni umuzigo nahawe. 18Ubwo se ishimwe ryanjye rishingiye he ? Rishingiye mu kwamamaza Inkuru Nziza ku buntu, ntarambirije ku burenganzira mpabwa na yo. 19N’ubwo nigenga kuri bose, nahisemo kwigira umugaragu wa bose, kugira ngo nigarurire benshi muri bo. 22Nigize umunyantege nke mu banyantege nke, ngo niyegereze abanyantege nke. Nihwanyije na bose muri byose, kugira ngo ngire abo mbarokoramo. 23Ibyo kandi mbikorera Inkuru Nziza, kugira ngo nzayigireho uruhare.
24Ntimuzi se ko abasiganwa mu kibuga cy’imikino biruka bose, ariko igihembo kikegukana umwe ? Ngaho rero nimwiruke namwe kugira ngo mwese mugitsindire. 25Urushanwa wese yigomwa byinshi kandi aba aharanira ikamba rizayoka ; naho twebwe iryo duharanira ntirizashira. 26Nguko rero uko jye niruka, sinkora hirya no hino ; nguko kandi uko ndwana, sinigera mpusha. 27Ahubwo umubiri wanjye ndawuhana, ndawukandamiza kugira ngo ntazavaho mpigikwa, maze kwamamaza Inkuru Nziza mu bandi.
ZABURI (Zab 84 (83), 2-3, 4, 5-6, 12)
Inyik/ Uhoraho, Mugaba w’ingabo,
Mbega ngo ingoro zawe zirantera ubwuzu !
Uhoraho, Mugaba w’ingabo,
mbega ngo ingoro zawe zitantera ubwuzu !
Umutima wanjye wahogojwe no gukumbura inkomane z’Uhoraho ;
umutima wanjye n’umubiri wanjye,
biravugiriza impundu Imana Nyir’ubuzima.
Ndetse n’igishwi kibonera inzu,
n’intashya icyari ishyiramo ibyana byayo,
ku ntambiro zawe Uhoraho, Mugaba w’ingabo,
Mwami wanjye kandi Mana yanjye !
Hahirwa abatuye mu Ngoro yawe,
bakagusingiza ubudahwema !
Hahirwa abantu bisunga ububasha bwawe,
bahorana umugambi wo kugana Ingoro yawe.
Koko Imana ni izuba n’ingabo inkingira,
Uhoraho agaba ubutoneshwe n’ikuzo ;
ntiyima ihirwe abagendera mu butungane.
IBANGONDIRIMBO RIBANZIRIZA IVANJILI (Yh 17, 17)
Alleluya Alleluya.
Nyagasani, ijambo ryawe ni ukuri,
dutagatifurize muri uko kuri.
Alleluya.
IVANJILI
+ Luka (Lk 6, 39-42)
Muri icyo gihe, 39Yezu acira abigishwa be umugani ati “Harya impumyi ishobora ite kurandata indi mpumyi ? Aho zombi ntizagwa mu mwobo ? 40Nta mwigishwa usumba umwigisha we ; ahubwo umwigishwa wese ushyitse azamera nk’umwigisha we. 41Witegerereza iki akatsi kari mu jisho ry’uwo muva inda imwe, kandi umugogo uri mu jisho ryawe ukawirengagiza ? 42Washobora ute kubwira uwo muva inda imwe uti ‘Muvandimwe, reka ngutokore akatsi kakuri mu jisho’, kandi ubwawe utareba umugogo uri mu jisho ryawe ? Wa ndyarya we, banza ukure umugogo mu jisho ryawe, hanyuma uzabone neza, ushobore gutokora akatsi kari mu jisho ry’uwo muva inda imwe.”


text:
Ni kuki Uturere duhigira ibikorwa bizakorwa n’izindi nzego?-Guverineri MUNYANTWARI
Mu mihigo Uturere dusinyira kuzageraho, harimo n’iba igomba kuzatangirwa isoko ndetse no kwishyurwa n’izindi nzego, urugero nka za minisiteri. Hari ubwo bene iyi mihigo itagerwaho, nuko Uturere tukahatakariza More...
Ntibihagije kwakira umukiriya neza, kumenya ko ikibazo cye cyakemutse na byo ni ngombwa
Ibi byagaragajwe na Guverineri w’Intara y’Amajyepfo, Munyantwari Alphonse, mu kiganiro yagiranye n’abakozi bo mu Turere tw’Intara y’Amajyepfo bakora imirimo ijyanye no kwakira More...
Uko umuntu yitwaye ku mukiriya na byo bigira icyo bimubwira
Uko umuntu yitwaye umukiriya aje amugana bituma yumva ashobora kumubwira ikimugenza cyangwa agatangira kwibwira ko arushywa n’ubusa. Ibi byagaragajwe mu mahugurwa abakozi bo mu Turere two mu Ntara y’amajyepfo More...


text:
Abagore bakunda utuntu dushya mu rukundo, by’umwihariko mu misomanire yabo n’abakunzi babo.
Akenshi kubera kureba filime nyinshi no gusoma ibitabo bivuga ku rukundo, abagore benshi bafite ubwoko bw’uburyo basomwamo (kisses) bahora barota guhabwa nk’uko tubikesha urubuga amerikanki.com.
1.Gusomwa ari ku rukuta
Gusoma umugore umushyize ku rukuta bimwereka ko umushaka bikabije dore ko akenshi muba munahumekera hejuru nk’abavuye kwiruka, ibyo rero bikamunezeza. Ibi ngo biba byiza cyane iyo umusoma unamukorakora mu misatsi.
2.Gusomwa ku gahanga
Ubu ni uburyo bwiza cyane bwo kwereka umugore wawe ko umwitayeho kandi akuri ku mutima. Gusoma umukunzi wawe ku gahanga ni ibintu bidateye isoni kuko wabikora byaba mu ruhame cyangwa se muri mwenyine kandi ngo biramunezeza igihe cyose ubikoze.
3.Gusomwa aciwe mu ijambo
Ubusanzwe abagore bakunda ko bavuga umubago akumva atabaciye mu ijambo, ariko ngo iyo yarimo avuga hanyuma umugabo akamutunguza agasomyo…nta kiryoha nkabyo.
Usibye kuba biryohera umutima w’umugore, ngo bishobora no guha indi sura ikiganiro cyanyu, niba mwatonganaga bikarangirira aho, niba ari ibyo umugabo yari yavuze ntimubyumvikaneho nabyo ngo umugore ahita abyumva vuba. Niba kandi byari n’ikiganiro gishimishije, gishimisha kurushaho.
4.Gusomwa ahumurizwa mu gihe arimo kurira
Rimwe na rimwe iyo umugore arira ababaye ntabwo aba akeneye ko uza ngo umutege amatwi nk’ibisanzwe ahubwo aba akeneye ko wamuba iruhande ukamuha kumva ko arinzwe. Uburyo bwiza bwo kumwereka ibi rero si ukubimubwira ahubwo ni ukumuhobera ubundi ukamusoma.
5.Gusomwa atunguwe mu gihe aryamye
Umugore wese ashimishwa no kuba yaryama, hanyuma mu gihe ari muri twa dutotsi turyoshye akumva umugabo amusomye mu misatsi, ku gahanga, ku nda, mu mugongo, ku munwa, n’ahandi.
6.Gusomwa hari umuziki
Ibi ngo bituma umugore yumva urukundo rwanyu ruryoshye nk’urwo muri filime. Iyo harimo indirimo y’urukundo rero biba akarusho kuko yumva ari nk’aho urimo uramuririmbira. Akenshi ngo iyi ndirimbo ahita anayifata nk’iyubahiriza urukundo rwanyu bityo iteka uko ayumvise akibuka bya bihe byiza mwagiranye.
Kuri uru rutonde twakongeraho agasomyo ko mu mvura munyagirwa, n’ako mu mwijima mwitegereza inyenyeri n’ukwezi.


text:
dim.
31
juil.
2011
INYIGISHO ICYUMWERU CYA XVIII GISANZWE, A
1. Uhoraho avuze atya: “Yemwe abafite inyota, nimugane ku mazi, n’iyo mwaba mudafite feza nimuze mwese! Nimusabe ingano zo kurya ku buntu; nimuze kandi munywe amata na divayi nta feza, nta n’ubwishyu!”Aya ni amagambo anyura mu ijwi ry’umuhanuzi wabayeho mu kinyejana cya 6 mbere ya Yezu Kristu tukaba tuyasanga mu gitabo cy’umuhanuzi Izayi. Aravuga aya magambo akoresheje imvugo y’abagurishaga amazi ndetse n’ibiribwa b’icyo gihe, bakaba barakundaga kugenda aho abantu babaga bateraniye. Uyu muhanuzi aratandukana nabo igihe agaragaza ko Nyagasani We atagurisha, ko ahubwo atanga amazi k’ubuntu kandi agatanga n’ingano batiriwe bagira feza batanga. Umuhanuzi rero akagaragaza atyo ko amazi ari ikimenyetso cy’ubuzima, cy’ubwigenge ndetse na Roho Nyagasani aha abe bari barabaye impabe ariko bakaba bagiye kubona muri Yeruzalemu isoko ya ya mazi afutse atangwa na Nyagasani We udahwema guhamagara abe agira ati: “mwebwe mwese abarushye n’abaremerewe nimunsange nzabaruhura”. Divayi n’amata byo bikaba bishushanya uburyo Nyagasani ahunda abamwubaha uburumbuke bw’ubutaka, ibyo akaba yarabisezeranyije umuryango we Israheli igihe wari ukubutse mu buhungiro bw’i Babiloni.
2. Ibi byose umuhanuzi arabivuga agira ngo agaragarize umuryango w’Imana ko Imana yiyemeje gukora ibishoboka byose ikajya k’uruhande rw’abayo, ikabakunda ikabakundwakaza kandi ikabakorera byose. Imana yifuza kugirana n’abantu umubano ukomeye, ikababera Imana maze nabo bakayibera umuryango. Urwo rukundo ruhebuje Imana yifuza kubuganiza mu bantu kuva kera, nirwo rwatumye imanuka mu mwana wayo maze iza kubana n’abantu kugira ngo irusheho kubabwira aya magambo: “Nimutege amatwi munyumve kandi murye ikiri icyiza; muronkere ibyishimo byanyu mu biribwa biryohereye. Nimutege amatwi, nimunsange mwumve maze muzabeho. Nzagirana namwe isezerano rizahoraho, nzabakomereze ibyiza nasezeranyije Dawudi”. Ese, Nyagasani turamwumva koko?
3. Uku gusangira turongera kugusanga muri zaburi y’i 144 aho bagira bati: “Nyagasani, bose ni wowe bahanga amaso bakwiringiye, maze ukabaha icyo barya igihe kigeze. Ubumbura ikiganza cyawe, maze ibinyabuzima byose ukabihaza icyo byifuza”.Bishatse kuvuga ko turi aba Nyagasani, uko twaba tumeze kose, ayo twakwigira yose igihe kiragera tukamukenera. Nta muntu n’umwe ubaho ku isi udakeneye impuhwe za Nyagasani, udakeneye ubugwaneza bwe, kuko ari “umunyampuhwe n’umunyaneza, akaba atinda kurakara kandi akagira urugwiro, akagirira bose ibambe, kandi imbabazi ze zikaba zisakara ku biremwa bye byose”.
4. Ifunguro no gusangira kandi turabisanga ku buryo bw’umwihariko mu Ivanjili aho Yezu atubura imigati agira ngo rubanda ruticwa n’inzara. Yezu mu kubwira abigishwa be ati “nimubahe ibyo kurya mwebwe ubwanyu” arifuza ko bakwirinda kwikubira no kwireba kandi ko aribo maboko agomba gukoresha kugira ngo abashe kumara inzara abayifite. Yezu arifuza ko abantu basangira, ntibabe ba nyamwigendaho, ngo bamwe bigwizeho ibintu abandi bicira isazi mu maso. Umugati wo kimenyetso cyo kubaho ndetse no kubana Yezu awugarukaho agira ngo yerekane ko uko buri wese akenera uwo mugati, ari nako akenera mugenzi we, akaba ari nako akenera Imana. Uwo musangiye muba mwabaye umwe ntimuba mukwiye guhemukirana. “Yezu amaze gutegeka ko bicaza abantu mu byatsi, afata ya migati itanu na ya mafi abiri, areba ku ijuru ashimira Imana; hanyuma amanyura ya migati ayiha abigishwa be, na bo bayiha rubanda. Bose bararya barahaga”. Ikibabaje ni uko muntu atigeze yumva cyangwa se akaba yirengagiza agaciro ko kumanyura umugati uwuha mugenzi wawe! Ikibabaje ni uko gusangira kenshi bisimbuzwa kwikubira. Tuzirikane ko usangira n’abandi ari we wenyine ushobora kuvuga amagambo ya Pawulo: “ni iki cyadutandukanya n’urukundo rwa Kristu ? Ibyago se, agahinda se, ibitotezo se, inzara se, ubukene se, imitego se cyangwa inkota? Nta cyo kuko muri ibyo byose dutsinda kakahava, tubikesha Uwadukunze”.


text:
Aba banyamadini bavuga ko bibabaje kuba abakirisitu baza gusenga barimbye ariko wabasanga mu ngo zabo ugasanga basa nabi n’aho batuye hasa nabi.
Leonidas Harerimana, umupasitoro mu itorero rya EAR Diyosezi ya Butare, avuga ko umuco w’isuku ku bayoboke babo ugenda ucengera muri benshi,ariko ngo hari abagikeneye kwigishwa.
Agira ati “Turashima ko hari abamaze kubyumva. Gusa hari n’abatarabyumva neza ariko icyo dukora ni ukubashishikariza ko nyuma y’imirimo bagomba kwisukura, bagasa neza kimwe n’uko baza gusenga basa.”
Aba banyamadini kandi bavuga ko bakomeza gushishikariza abayoboke babo kwitabira gahunda za leta, kugira ngo bakomeze kwiteza imbere ariko banateza imbere igihugu.
Hakuzimana Jean Baptiste, uyobora Umurenge wa Maraba by’agateganyo avuga ko iki giterane cyateguwe hagamijwe gushimira Imana ku bw’iterambere akarere kabo kamaze kugeraho muri rusange n’Umurenge wa Maraba by’umwihariko.
Umuyobozi wungirije w’Akarere ka Huye, ushinzwe imibereho y’abaturage, Christine Niwemugeni avuga ko akarere gateganya guhura n’abayobozi b’amadini n’amatorero bakongera kuganira cyane ku kibazo cy’isuku nke.
Bazahura kugira ngo ikigaragara barusheho kubakangurira kuyinoza kuko roho nziza igomba kuba mu mubiri muzima.
Agira ati “Tugomba guhura n’abayobozi b’amadini, tukongera kubasaba gutoza abayoboke kudatungana ngo bambare ibyera baje muri korari cyangwa gusenga gusa, isuku ikaturanga aho turi hose.”
Igiterane cyo gushima Imana cyo mu Murenge wa Maraba cyabaye ku cyumweru 30 Ukwakira 2016.
Bimwe mu byo abanyamaraba bashimira Imana harimo kuba umurenge wabo wagiye uzamuka mu kwesa imihigo. Mu myaka itatu wavuye ku mwanya wa 13, ubu ukaba warabaye uwa gatatu mu kwesa imihigo mu Karere ka Huye.


text:
sam.
27
août
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyakolosi (Kol 1, 21-23)
Bavandimwe, 21namwe ubwanvu kera mwari mwaraciye ukubiri n’Imana, mwari n’abanzi bayo kubera ibitekerezo n’ibikorwa byanyu bibi, 22none ubu ngubu yabahaye kwigorora na Yo, mubikesha Umwana wayo watanze umubiri we akabapfira kugira ngo mube abatagatifu, nta mwanda kandi nta makemwa imbere yayo. 23Cyakora mukomere mu kwemera, ntimugahungabane ngo muteshuke ku mizero mwasezeranyijwe n’Inkuru Nziza mwumvise, ari yo yamamarijwe ikiremwa cyose kiri munsi y’ijuru, ari na yo jye Pawulo ndahwema kuruhira.
ZABURI (Zab 54 (53), 3-4, 6.8)
Inyik/ Nyagasani ni We umbereye ikiramiro !
Mana yanjye, girira izina ryawe maze untabare;
koresha ububasha bwawe maze undenganure !
Rwose Mana yanjye, umva isengesho ryanjye,
utege amatwi amagambo nkubwira !
None Imana ni yo intabaye,
Nyagasani ni we wenyine umbereye ikiramiro !
Nzagutura ibitambo mbikuye ku mutima ;
Uhoraho, nzasingiza izina ryawe kuko ryuje ineza !
IBANGONDIRIMBO RIBANZIRIZA IVANJILI (Yh 14, 6.9)
Alleluya Allelluya.
Yezu, Mwana w’Imana, uri Inzira, n’Ukuri n’Ubugingo :
ukwemera aba yamenye Imana Data.
Alleluya.
IVANJILI
+ Luka (Lk 6,1-5)
Muri icyo gihe, 1ku munsi umwe w’isabato Yezu anyura mu mirima yeze, abigishwa be bamamfuza amahundo y’ingano, bayavungira mu ntoki barazirya. 2Abafarizayi bamwe baravuga bati «Ni iki gituma mukora ibibujijwe ku isabato ?» 3Yezu arabasubiza ati «Ntimwasomye uko Dawudi yabigenjeje igihe yari ashonje we n’abo bari kumwe ? 4Uko yinjiye mu Ngoro y’Imana agafata imigati y’umumuriko akayiryaho, akayihaho n’abo bari kumwe, kandi yari igenewe abaherezabitambo bonyine? » 5Nuko yungamo ati « Umwana w’umuntu ni we mugenga w’isabato.»


text:
Gasabo: Abantu barindwi batawe muri yombi bazira gukubita abayobozi
Abaturage barindwi bo mu Kagari ka Musave, mu Murenge wa Bumbogo, mu Karere ka Gasabo, batawe muri yombi n’inzego z’umutekano bakekwaho gukubita abayobozi n’abashinzwe umutekano.
Mu gitondo cyo ku wa kabiri tariki ya 30 Kanama 2016, abayobozi n’abashinzwe umutekano bagiye muri ako gace mu Mudugudu wa Kagarama gusenyera abaturage bubaka mu buryo bw’akajagari nta byangombwa bafite kandi butajyanye n’igishushanyo mbonera cy’umujyi wa Kigali.
Bamwe mu baturage basenyerwaga ngo umujinya warabishe baza barakaye cyane maze batangira gukubita abayobozi bari baje gusenya izo nzu.
Umwe mu baturage baganiriye na TV1 yagize ati “Inzu imwe bagiye kuyishyira hasi, abaturage barimo abasenyerwaga baza ikivunge bafata inkoni maze bakubita wa muntu wasenyaga, imvururu ziba zirabaye kugera ubwo bahamagara polisi n’abasirikare baraza.”
Undi ati “Nababonye bafite inkoni. Abayobozi ni bo bakubitwaga hari n’uwo bakubise ajya kwa muganga.”
Amakuru y’urugomo rw’abo baturage yemejwe n’Umunyamabanga Nshingwabikorwa w’Akagari ka Musave, Mukakimenyi Christine uvuga ko mu bo bakubiswe harimo n’ushinzwe umutekano wo mu rwego rwa DASSO.
Yagize ati “Twagiye gusenya izo nzu abasore bamwe bafata ibibando bashaka gukubita inzego z’umutekano twari kumwe ku buryo banakubise umu-DASSO umwe, ariko twahise twitabaza inzego z’umutekano ziradufasha. Nta kibazo cyabayemo kirekire ni uwakubise umu-DASSO umwe inkoni ku kuboko, bigaragara ko ari abasore b’abanyarugomo bari bashatse kwigumura ngo barwanye gahunda yo gusenya.”
Uyu muyobozi yakomeje avuga ko barindwi mu bakekwaho urwo rugomo bafashwe bagashyikirizwa polisi mu gihe hari n’abandi bacitse bagishakishwa kuko ngo ibyo bakoze ari urugomo rudashobora kwihaganganirwa.
Abajijwe niba na we yaba ari mu bakubiswe nk’uko byavugwaga n’abaturage, Mukakimenyi yabihakanye avuga ko we atigeze akubitwa.
Mu nama y’igitaraganya yahuje abaturage bo mu Kagari ka Musave n’inzego zitandukanye, babwiwe ko batagomba kwigomeka ku buyobozi, kandi ko bagomba gukurikiza amabwiriza n’amategeko bigenga Umujyi wa Kigali.
Si ubwa mbere ibyo gusenyera abaturage bubaka mu kajagari bikuruye ibibazo mu Mujyi wa Kigali kuko hari abajya kubikorerwa bakavuga ko barengana.
Muri Kanama umwaka ushize hari abaturage bo mu kagari ka Gatunga, mu Murenge wa Nduba, mu Karere ka Gasabo bahanganye n’abayobozi bashakaga kubasenyera inzu bavuga ko yubatswe nta byangombwa, icyo gihe bari bitwaje imyase n’imihini babuza ubuyobozi kubakorera ku mazu.
Icyo gihe abo baturage bavugaga ko harimo akarengane bitewe n’uko ngo hatoranywa bamwe bagasenyerwa kandi hari n’abandi baba barubatse mu buryo butemewe n’amategeko ariko ntibasenyerwe.
Muri Nyakanga umwaka ushize na bwo umuturage wo mu Murenge wa Kanyinya mu Karere ka Nyarugenge wasenyewe inzu n’ubuyobozi bw’Akarere yabanje kwanga kuyivamo aza kuyikurwamo ku ngufu.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]